Ўзбекистон Ёзувчилар уюшмаси » Дўстлик ва садоқат қудрати\nАсосий Адабий ҳаёт Дўстлик ва садоқат қудрати\nДўстлик ва садоқат қудрати\nФарғона вилоят мусиқали драма театри ижодий жамоасининг “Навоий ва Бойқаро” спектакли билан пойтахтга ташрифи маданий жамоатчиликда қизиқиш уйғотди. Зеро, Ўзбекистон халқ ёзувчиси Муҳаммад Алининг шу номли драмаси адабий жамоатчилик эътирофини қозонган, бинобарин, унинг саҳнавий талқини ҳам жиддий мавзу эди. Таниқли режиссёр, Ўзбекистонда хизмат кўрсатган артист Марат Азимов асарни тарихий жанр талабларидан келиб чиқиб саҳналаштирган.\nСпектакль тақдимотидан аввал сўзга чиққан драма муаллифи, Ўзбекистон халқ ёзувчиси Муҳаммад Али асарнинг саҳналаштирилиши билан боғлиқ таассуротларини шундай баён қилди: “Очиғини айтсам, театр санъатининг табиатидан чуқур хабардор эмасдим. Шеърият ва насрдан фарқли равишда драматургиянинг ҳам ўз қонун-қоидалари, меҳнату машаққати борлигини спектаклни саҳналаштириш жараёнида тўла ҳис қилдим. Репетицияларни кузатиш, режиссёр, актёр ва бошқа саҳна ижодкорлари билан ҳамкорликда ишлаш каминага ўзгача ҳузур бағишлади. Фарғоналик санъаткорлар ўз ишларига масъулият билан ёндашиб, тинимсиз изланишди, спектаклга ҳар куни сайқал беришди. Бугун водий театри пойтахтда меҳмон бўлиб, мамлакатимизнинг бош театрида спектаклни намойиш этаётганидан бағоят хурсандман”.\nСаҳна асарида улуғ мутафаккир Алишер Навоий ва Ҳирот ҳукмдори Ҳусайн Бойқаро ўртасидаги дўстлик муайян тадриж асосида, гоҳо лирик саҳналар, гоҳида эса драматик зиддиятлар орқали очиб берилади. Икки ёшнинг илк танишувидан то кексалик чоғидаги муносабатлари, шоҳ ва шоир кечинмалари спектаклнинг бадиий колорити, мазмун-мундарижасини белгилайди. Саҳналаштирувчи рассом Акмал Жамолиддинов Ҳирот манзараларини ёдга солувчи маҳобатли декорациялардан унумли фойдаланади, орқа фонда устунлари бир-бирига туташиб кетган баланд пештоқли сарой, ўртада Ҳусайн Бойқаронинг тахти намоён бўлади. Саҳналар алмашгач, бу декорациялар Хадичабегим ва канизаклар рақсга тушиб, ўйин-кулги қилаётган сарой ҳарамига, Бадиуззамоннинг қароргоҳига, шаҳзода Мўмин Мирзо ширин орзулар ила улғаяётган масканга айланади.\nЛибослар рассоми Севара Зуннунова ҳам мозий руҳиятини ифодаловчи ранг-баранг либосларга мурожаат қилади, доимо эл-улус, халқ дардида яшаган Навоий оддийгина яктакда кўринса, Бойқаронинг ҳукмдорлиги, мансаб-мартабаси эгнидаги зарҳал чопонда акс этади.\nСпектакль марказида турувчи асосий ғоя – дўстлик. Яъни Навоий ҳар қандай мураккаб вазиятда, хоҳ салтанат ташвишлари, хоҳ ота-ўғил низоларини юмшатиш бўлсин, барчасида, аввало, дўстини ўйлайди. Унинг “Хазойин ул-маоний”ни умр фаслларига менгзаб, Бойқарога тақдим этишида ҳам чуқур маъно мужассам. Зеро, умр кузагида турган ҳукмдор шу китобларга назар ташларкан, ўтган ҳаёти, кўрган-кечирганларини сарҳисоб қилади ва яна бир карра Навоий даҳоси, чексиз тафаккури ва дўстлик қудратига таҳсин айтади.\nАлишер Навоий образини гавдалантирган тажрибали актёр Адҳам Қирғизбоев шоирнинг мутафаккирлиги, донишмандлиги, юртпарварлигига алоҳида эътибор қаратган. Бироқ Навоийнинг шоир сифатидаги ботиний туйғулари, фалсафий олами, юксак дунёқарашини кўрсатишда актёрга бироз тажриба етишмаётгандек кўринди. Навоий каби улуғ зотлар образини ижро этаётган актёр, аввол, қаҳрамонининг руҳиятига, Шахс сифатидаги қирраларига чуқур эътибор бериши лозим. Адҳам Қирғизбоев ижросидаги Навоий эса, асосан, умумоқимдаги шахсга, сарой ташвишларидан бўшамайдиган давлат арбобига ўхшаб қолган.\nАктёр Турғун Қосимов ижросидаги Ҳусайн Бойқаро образи талқинида муайян ютуқлар бор. Айтиш ўринлики, драма ва спектаклга кўра Бойқаро жуда мураккаб шахс. Навоий билан бўлувчи ғазалхонлик, шеърий издиҳомларда у таъби нозик, шоиртабиат инсон бўлиб кўринса, маишатпарастлиги боис Мўмин Мирзонинг ўлдирилиши билан боғлиқ саҳналарда журъатсиз, фикран ва маънан ожиз кимса бўлиб тасаввурга сингади. Спектакль якунида эса ўғли Бадиуззамонни авф этиши, қилган хатолари учун тазарру қилиб, Навоий тимсолида бутун миллатдан узр сўраши томошабиннинг у ҳақдаги муносабатини яна ўзгартиради. Актёр Ҳусайн Бойқаро характеридаги ана шу беқарорлик, турфа хилликни драматик ижрода кўрсатишга интилади.\nШунингдек, спектаклдаги асосий қаҳрамонлар – Хадичабегим (М.Раҳимова), Офоқ (Д.Мирзаева), Музаффар Мирзо (П.Тошпўлатов), Мўмин Мирзо (А.Аҳмедов), Бадиуззамон (А.Темиров), Низомулмулк (К.Собиров), Бобо Али (Ф.Акбаров), Камолиддин Беҳзод (Ф.Мамасаидов) ва бошқаларни ижро этган актёрлар ҳам режиссёр кўрсатмаларидан келиб чиқиб, қаҳрамонларнинг тарихий ва бадиий қиёфасини яратишга ҳаракат қилишган.\nСпектакль мотиви Уйғун ва Иззат Султоннинг “Алишер Навоий” драмасини ёдга солса-да, ушбу асардан фарқли ўлароқ воқеалар якуни ёрқин ва некбин бўёқларда ифода этилади. Маълумки, “Алишер Навоий” драмаси мустабид тузум мафкурасидан холи бўлолмаган, бинобарин, унда шоир ва давр фожиасини кўрсатиш асосий мезонга айланган. Фарғоналик ижодкорлар эса драмага мувофиқ Мўмин Мирзонинг қатл этилишидан сўнг Навоий ва Бойқаронинг сўнгсиз армони, чорасиз ҳолатини эмас, буюк дўстлик тантанаси, ёруғ кунлар рўёбини бадиий талқин қилади. Айни давр нуқтаи назаридан бу тўғри ёндашув. Бироқ режиссёр бунинг саҳнавий шаклини топиши лозим эди. Аниқроғи, “Навоий ва Бойқаро” драмасидан бехабар мухлислар шаҳзоданинг ўлими ва шунга монанд саҳнавий муҳитдан сўнг томоша якунланди, деган хаёлга боради. Кейинги саҳналар спектакль хотимаси чўзилгандек, воқеалар шиддатини сусайтиргандек тасаввур уйғотади. Боз устига, ҳар кўринишда чироқларнинг ёниб-ўчавериши хаёлни чалғитиб, спектакль ҳақидаги яхлит фикрни тарқоқлаштиради. Назаримизда, режиссёр асарнинг умумий композицияси, воқеалар яхлитлигини таъминлашда изланишини охирига етказиши зарур.\n“Навоий ва Бойқаро” спектакли мисолида бир нечта ажойиб тажрибалар йўлга қўйилганини таъкидлаш лозим. Биринчидан, асарнинг саҳнага қўйилишида таниқли адабиётшунослар Бахтиёр Назаров, Шуҳрат Ризаев билан ҳамфикр иш тутилган бўлса, иккинчидан, асарнинг Миллий театрдаги намойиши кенг маданий жамоатчилик иштирокида ўтди. Фикримизча, худди шу амалиётни бошқа спектакллар тақдимотига ҳам жорий қилиш лозим. Бу, шубҳасиз, спектакль ҳақидаги фикрлар ранг-баранглигини оширади, қолаверса, адабиёт ва театр ижодкорлари ўртасидаги ҳамкорликни мустаҳкамлайди. Шу маънода Фарғона вилоят мусиқали драма театрининг “Навоий ва Бойқаро” спектакли билан пойтахтимизга уч кунлик ташрифи эътиборга молик маданий воқеалардан бўлди.


ДТМ 2020 йилда абитуриентлар учун қандай янгиликлар тайёрлаб қўйган?\n2020 йил 13 январь куни Ўзбекистон ёшлар иттифоқи Mарказий кенгаши биносида Ёшлар пресс-клубининг навбатдаги сессияси доирасида таълим соҳасида 2019-йилда амалга оширилган ишлар ва 2020 йилдаги асосий вазифалар муҳокама қилинди.\nTадбир давомида Давлат тест маркази директори Mажид Mаликович Каримов Давлат тест маркази томонидан 2019 йилда амалга оширилган ишлар, ютуқлар, камчиликлар ва келгусида амалга оширилиши кўзда тутилаётган тест синовларини такомиллаштириш бўйича режалар борасида маълумот берди.\nTест синовларини такомиллаштириш бўйича режалар:\n✅ Tест топшириқларининг мазмуни ва тузилишини такомиллаштириш ҳамда уларга мос жавобларини ҳар хил (стандартлаштирилмаган, фикрлашга йўналтирилган) ҳолда тузишни босқичма-босқич жорий этиш.\n✅ Ҳудудларда енгил конструкцияли материаллардан катта сиғимли бинолар ва иншоотлар қурилиши ва йил давомида тест синовларини ўтказиш. Биноларни замонавий видеокузатув камералари ҳамда аудиоёзув қурилмалари билан жиҳозлаш.\n✅ Aбитуриентларга Давлат тест марказининг расмий сайти орқали рўйхатдан ўтиш имкониятини яратиш.\n✅ Aбитуриентларга йил давомида тест синови топшириш имкониятини яратиш.\n✅ Aбитуриентларга 5 ёки 6 тагача олий таълим муассасаси (таълим йўналиши)ни танлаш имконини бериш.\n✅ Чет тилларидаги каби умумтаълим фанларидан сертификат беришни босқичма-босқич жорий этиш.\n✅ ХTВ билан биргаликда ОTMга кириш истагидаги битирувчиларни тест синовидан ўтказиш ва ўқувчилар битирув имтиҳони баллари асосида танловда иштирок этишини таъминлаш.\nКиритилди: 15:52 14.01.2020. Ўқилди: 4818 марта. Фикрлар сони: 0 та.


Жанубий Қозоғистон вилоятида турли даражадаги маҳаллий маслаҳатлар депутатлари сайловига тайёргарлик ишлари конституциявий қонун талабларига мос равишда босқичма-босқич бажарилмоқда. Вилоят сайлов комиссияси тайинлаган сиёсий тадбир жорий йил 29 октябрь куни ўтади.\nБу ҳақда минтақавий коммуникациялар хизматида ўтган брифингда вилоят сайлов комиссиясининг раиси А. Ўмиралиев гапириб берди.\nУнинг таъкидлашича, маслаҳат депутатлигига жами 42 нафар номзод тавсия этилган бўлиб, улардан 38 нафари рўйхатдан ўтган. Қолган 4 нафарининг ҳужжатлари «Қозоғистон Республикасида сайлов тўғрисида» конституциявий қонунининг талабларига мос келмаган.\n– Номзодларнинг 7 нафари «Нур Отан», 1 нафари «Ақ жўл» партиясидан. Партияси кўрсатилмаган 21 нафар номзод бўлса, 9 номзод ҳеч қандай партияда йўқ, – деди А. Ўмиралиев.\nМаслаҳат депутатларининг сайлови 7та округда ўтказилади. Вилоят маслаҳатига сайлов эса 4та округда олиб борилади.\nНомзодларнинг сайловолди ташвиқот ишлари бошланиб кетди.\nДилбар ЗИЁМАТОВА, 2017-10-06, 20:45 139


Жорий йилнинг 18-28 октябрь кунлари Бирлашган Араб Амирликларининг Дубай шаҳрида дунёдаги энг катта китоб ярмаркаси ўтказилади. Унда уч миллиондан ортиқ китоблар тақдим этилади.\nЯрмаркада китоблар 50-80 фоиз чегирмалар билан сотилиши маълум қилинган. Ўзининг кичик кутубхонасини ташкил этиш ниятида бўлганларга китобларни ташиб олиш учун махсус аравачалар тақдим этилиши ҳам айтилган.\nМаълумот учун, Big Bad Wolf Books 2009 йили Малайзиядаги аҳолининг саводхонлик даражаси пастлигидан ташвишга тушган эр-хотинлар томонидан ташкил этилган эди. Бу жуфтлик 2006 йил Куала-Лумпурда аҳоли ўртасида китобхонлик даражасини ошириш учун кутубхона очган.\nКейинчалик улар мазкур эзгу иш тўлақонли самара келтира олиши учун қамров доирасини кенгайтиришга қарор қилган. Янги китоб дўконларини очиш серхаражат иш бўлгани учун, кўплаб нашриётларнинг сотилмай қолган китоблари йиғилиб, ярмаркалар ташкил этишга киришилган. Ҳозирда Big Bad Wolf Books томонидан ўтказилаётган бу каби ярмаркалардан Куала-Лумпур, Жакарта, Манила, Себу, Коломбо, Бангкок ва Тайбэ аҳолиси фойдаланмоқда.\nДругие материалы в этой категории: « Йўлдошбек қори беллашувда иккинчи ўринни олди\tРоссияда ўтказиладиган Қуръон мусобақасида вакилимиз қатнашади »


Бош саҳифа > Кўп бериладиган саволлар\nКутубхонага неча ёшдан аъзо бўлиш мумкин?\n14 ёшга тўлган ҳар бир фуқаро аъзо бўлиши мумкин.\nЁш болалар ҳам кутубхонага аъзо бўла оладими?\nКутубхонага 14-16 ёшдан бошлаб, туғилганлик ҳақида гувохнома ва ота-онасининг паспорти асосида аъзо бўлишлари мумкин.\nТошкент шаҳрида доимий рўйхатдан ўтмаган фуқаролар кутубхонага аъзо бўлишлари мумкинми?\nМумкин, шахсини тасдиқловчи хужжат (паспорт) асосида аъзо бўлишлари мумкин.\nЧет эл фуқаролари ёки фуқаролиги бўлмаган шахслар кутубхонага аъзо бўлиши мумкинми?\nШахсини тасдиқловчи хужжат (паспорт, Ўзбекистон Республикасида яшаш учун гувохнома) асосида кутубхонага аъзо бўлишлари мумкин.\nҚандай ҳужжатлар асосида кутубхонага аъзо бўлиш мумкин?\nШахсини тасдиқловчи ҳужжат: паспорт ёки ҳарбий гувоҳнома асосида аъзо бўлиш мумкин.Аъзо бўлаётганда яна\nўрта махсус ўқув муассаса ўқувчилари- ўқувчилик гувоҳномасини,\nолий ўқув юрти талабалари талабалик гувоҳномасини тақдим этишлари мақсадга мувофиқ.\nКутубхонага аъзо бўлиш( ID карта олиш) учун неча сўм тўланади?\nID карта нархи 7000 сўмни ташкил этади.\nID картадан фойдаланиш муддати қанча?\nID картадан фойдаланиш муддати 3 йил.\nID картани йўқотса кимга мурожаат қилиш мумкин?\nID картани йўқотган тақдирда рўйхатдан ўтиш хизматига, телефон орқали +998712328394 рақами мурожаат этишингиз мумкин.\nКутубхонага ёш бола билан кирса бўладими?\nКутубхонадан фойдаланиш қоидаси бўйича барча 14 ёшдан юқори бўлган фуқароларга паспорт асосида хизмат кўрсатилади, 3 ёшдан 8 ёшгача болалар учун болалар хонаси хизмат кўрсатади.\nБитта ID карта билан иккита фойдаланувчи кириши мумкинми?\nЙўқ. Алишер Навоий номидаги Ўзбекистон Миллий кутубхонасининг қоидасига биноан битта ID карта билан иккита фойдаланувчи кириши ёки бошқа шахсга ID картани бериш қатъиян маън этилади.\nКутубхонада бир маротабалик ID карта олиш мумкинми?\nХа, кутубхонада шахсни тасдиқловчи бирор хужжат орқали бир маротабалик ID карта олиш мумкин.\nКутубхона иш тартиби қандай?\nКутубхона фойдаланувчиларига қуйидаги тартибда хизмат кўрсатади: Ҳар куни: душанбадан -жумагача: 9.00 дан 20.00 гача; шанба, якшанба: 9.00 дан 17.00 гача. Давлат байрамлари арафасида - Ўзбекистон Республикаси қонунларига мувофиқ, кутубхона директори томонидан тасдиқланган график бўйича ишлайди:\n- Китобхонларни рўйхатга олиш: 9.00-18.00, шанба, якшанба: 9.00- 15.00;\n- “Тафаккур” катта ўқув зали: 9.00-20.00, шанба, якшанба: 9.00- 17.00;\n- “Истиқбол”ёшлар ва талабалар зали: 9.00-20.00, шанба, якшанба: 9.00 - 17.00;\n- “Кашфиёт” илмий ўқув зали: 9.00-18.00, шанба, якшанба: 9.00 - 17.00;\n- “Нодир” қўлёзмалар, нодир ва алоҳида қимматга эга нашрлар ўқув зали: 9.00-18.00, шанба: 9.00-17.00, якшанба дам олиш куни;\n- “Жаҳон” хорижий адабиётлар ўқув зали: 9.00-18.00, шанба: 9.00- 17.00, якшанба дам олиш куни;\n- Илмий техникавий адабиётлар ўқув зали: 9.00-18.00, шанба, якшанба: дам олиш куни;\n- “Ўзбекистон” миллий адабиётлар ва давлат тарихи ўқув зали: 9.00-20.00, шанба, якшанба: 9.00 - 17.00;\n-Анъанавий каталог ва картотекалар зали, электрон каталог зали: 9.00-20.00, шанба, якшанба: 9.00 - 17.00;\n- Виртуал маълумот хизмати: 9.00-19.00, шанба, якшанба: 9.00- 17.00;Махсус ўқув заллари:\n- “Адолат” ҳуқуқий ахборот ўқуқ зали: 9.00-20.00, шанба, якшанба: 9.00 - 17.00;\n- “Ижод” нота-мусиқа нашрлар зали: 9.00-20.00, шанба, якшанба: 9.00 - 17.00 ;\n“Илм” диссертатсиялар ўқув зали: 9.00-20.00, шанба, якшанба: 9.00 - 17.00;\n- “Медиа-марказ” медиа ва интернет маркази: 9.00-20.00, шанба, якшанба: 9.00 - 17.00;\n- Электрон кутубхона: 9.00-20.00, шанба, якшанба: дам олиш куни;\n- Кутубхоналаро абонемент ва хужжатларни электрон етказиш: 9.00-18.00, шанба, якшанба: дам олиш куни;\n- Китоб музейи: 9.00 - 18.00, шанба ва якшанба: 11.00-15.00;\n- Болалар хонаси: 10.00-16.00, шанба ва якшанба дам олиш куни;\n- Кўргазма зали: 9.00-18.00, шанба ва якшанба: 9.00-16.00;\n- Киномарказ: 10.00-16.00, шанба ва якшанба: 10.00-16.00;\nКутубхона давлат байрамлари кунларида ва санитария кунларида (ҳар ойнинг охирги куни) ишламайди. Истисно ҳолларда (давлат миқёсидаги тадбирлар ўтказилиши муносабати билан) Кутубхона иш тартибига ўзгартириш киритиш мумкин. Бу тўғрисида фойдаланувчиларга кутубхонанинг ахборот стендлари орқали хабар берилади. Фойдаланувчиларга виртуал хизмат кўрсатиш кутубхонанинг интернет-портали.\nКутубхонани экскурсия қилиш қандай тартибда амалга оширилади?\nЭкскурсияга келувчилар олдиндан хат орқали мурожаат этишлари ва хатда келувчилар рўйхати берилиши керак. Мурожаат учун телефон: 232 83 94\nҚандай қилиб кутубхона фондида аниқ бир нашр бор йўқлигини билиш мумкин?\nМаълумотнома ахборот хизматлари кўрсатиш хизмати ходимларига ёки телефон 232-83-94 орқали мурожаат қилишингиз мумкин. Маълумот ахборот ўқув залида каталог ва картатекалар орқали ўзингиз қидиришингиз мумкин. (2 қават); Электрон каталог орқали ҳам қидириб билиш мумкин.\nКутубхонадан китобни уйга олиб кетиш мумкинми?\nФойдаланувчиларга адабиёт фақат кутубхона залларида фойдаланиш учун берилади.\nКутубхонада электрон нусхада китоблар борми?\nХозирги вақтда кутубхона фондида рақамлаштириш ишлари олиб борилмоқда. Ўзбекистон Республикаси Президент асарларини электрон нусхаси мавжуд. Шу қаторда ҳуқуқий маълумот хужжатлари, ўзбек классик адабиёти, нодир китоблар коллекцияси мавжуд.\nҚандай муддатга китоб буюртма қилиш мумкин?\nКитоб буюртма қилиш кутубхона ёпилишига бир соат қолганда тўхтатилади, лекин кейинги кунга китоб буюртма қилиш кутубхона ёпилишигача мумкин.\nҚандай муддатда буюртирилган адабиётни олиш мумкин?\nБуюртирилган адабиётни 15-20 дақиқада олиш мумкин.\nКутубхона сайтидан ёки телефон орқали китобга буюртма берса бўладими?\nҲа мумкин, (http//www.natlib.uz) кутубхона интернет портали (электрон каталог) орқали. Телефон орқали буюртма қабул қилинмайди.\nКутубхонада китобни расмга олса бўладими?\nЙўқ. Айрим ҳолларда кутубхона раҳбарлари руҳсати билан сканерлаш хизматидан фойдаланиш мумкин.\nКутубхона ҳудудига фотоаппарат билан кириш мумкинми?\nКутубхонага фотоаппарат билан кириш ман этилади.\nКутубхона биносига шахсий китоблар билан кирса бўладими?\nКутубхона биносига шахсий адабиётлар (5 тагача) билан кириш мумкин. Уларни рўйхатдан ўтқазиш керак.\nШахсий электрон ҳужжатни кутубхонада қоғозга чиқариб олиш мумкинми?\nШахсий электрон ҳужжатни кутубхонанинг медиа марказида (пуллик хизмат асосида) қоғозга чиқариб олишингиз мумкин.\nКутубхонада ноутбукдан фойдаланиш мумкинми?\nИнтернет хизматидан қандай фойдаланса бўлади?\nЎқув залларида интернет хизматидан (бир кунда 45 дақиқа текин), шунингдек Медиа ва интернет марказида (тўлов прейскуранти асосида) амалга оширилади.\nКутубхонада интернетга wi-fi орқали уланса бўладими?\nҲа. Интернетга wi-fi орқали уланса бўлади.\nКутубхонада оқ қора ва рангли ҳужжатларни нусхасини кўчириш, сканерлаш мумкинми?\nҲа. (тўлов прейскурант асосида)\nЎзбекистон Республикасида ҳимоя қилинган диссертацияларнинг нусхаларини олиш мумкинми?\nЎзР. диссертатсиясини 15% ни олса бўлади, фақат қоғозга чиқариш йўли билан. Қўл ёзмали диссертатцияларни китобхон буюртмаси олдиндан огоҳлантирган ҳолда нусха олиш сканерлаш йўли билан амалга оширилади.\nДиссертация залидан фойдаланиш учун қандай ҳужжатлар керак бўлади?\nID картадан бошқа ҳеч қандай ҳужжат талаб қилинмайди.\nЎзбекистонда чиқадиган қонун, фармон, ҳуқуқий ҳужжатларни қачон ва қаерда қидирса бўлади?\nКутубхонанинг “Адолат” ўқув залида шахсан ўзингиз кутубхонага келган ҳолда, ёки интернетда Lex.uz сайти орқали қидиришингиз мумкин.\nКутубхонада қандай пуллик хизматлар мавжуд?\nНусха кўчириш, сканерлаш, файлларни чоп этиш, маълум бир соҳа бўйича библиографик маълумот йиғиш, библиографик рўйхат тузиш, электрон шаклдан флешкага нусха олиш. (тўлов прейскурант асосида)\nАлишер Навоий номидаги Ўзбекистон Миллий кутубхонаси қаерда жойлашган?\nТошкент шаҳри, Навоий кўчаси 1 уй, “Маърифат маркази” биноси, кутубхона индекси 100017.\nКутубхонанинг интернет портали қандай?\nКаталог бўйича қидириб топган адабиётимни қайси жойдан оламан?\nКутубхонага аъзо бўлганингизда сизнинг ID картангизда китоб оладиган кафедрангиз кўрсатилади.\nБир маротаба буюртма берганда нечтагача китобга буюртма берса бўлади?\nҲар бир фойдаланувчи асосий фонддан 10 тагача китоб буюртма қилса бўлади. Агар сиз ундан куп буюртма бермоқчи бўлсангиз, аввал буюртма берган 10 та китобингизни қайтариб кейингиларини буюртма берсангиз бўлади.(кейинроқ ишлатиш учун брон қилиш полкасида 10 тагача китоб қолдирса бўлади).\nМен қидирган адабиёт, мақола ёки ҳужжат кутубхонада бўлмаса нима қилишим керак?\nКутубхоналаро абонемент ва ҳужжатларни электрон етказиш хизматига мурожаат қилишингиз мумкин ва кутубхона компьютерларидаги иш столида "Хорижий электрон ресурслар"дан онлайн тарзда фойдаланишингиз мумкин.\nКутубхонада қайси мавзулардаги адабиётлардан фойдаланса бўлади?\nКутубхона фондида универсал адабиётлар мавжуд бўлиб,бадиий адабиётлар, фан ва техникага оид ҳамда барча фан соҳалари бўйича нашрларни олиб фойдаланса бўлади.\nКутубхонада қандай нодир ва ноёб нашрлар мавжуд?\nХVI-ХХ асрларда чоп этилган нашрлар. Булар қўлёзмалар, шарқ литографияси, Туркистонда биринчи чоп этилган журнал ва газеталари, шарқшунослар монографияси ва илмий ишлари. Жами қўлёзмалар хизматида, 16 минг ноёб ва алоҳида қимматга эга нашрлар мавжуд. ХIХ- аср боши ХХ аср қўлёзмалар, нодир ва алоҳида қимматга эга нашрлар фонди 200 мингдан ортиқ.\nКутубхона қайси чет эл мамлакатлари кутубхоналари билан ахборот алоқаларини ўрнатган?\nАлишер Навоий номидаги Ўзбекистон Миллий кутубхонаси қуйидаги чет эл Миллий кутубхоналари - Полша, АҚШ, Египет, Эрон, Латвия, Литва, МДҲ давлатлари ва бошқа давлатлар билан фаол маълумот алмашади.\nЭлектрон каталог бўйича қидирув қандай амалга оширилади?\nФойдаланувчи адабиёт қидирувини автор, китоб номи, калит сўзи орқали қидириши мумкин.\nЭлектрон форматда қандай ўзбек шоирлари ва мумтоз ёзувчиларининг асарлари мавжуд?\nМиллий кутубхонада буюк ўзбек мумтоз адабиёт вакили Мир Алишер Навоийнинг тўлиқ электрон асарларини ўқишингиз мумкин.\nКутубхона фойдаланувчиси бўлиб электрон каталог ва интернетдан фойдалана олмаса кимга мурожаат этади?\nФойдаланувчиларни электрон каталог базаси билан таништириш ва ўргатиш кутубхона мутахассисларининг иш вазифасига киради.\nКутубхонада давра суҳбатлар (“Speaking club”) ўтказиладими?\nҲафтанинг сешанба ва пайшанба кунлари соат 15:00 да инглиз тилида “Speaking club”лар доимий равишда ўтказилиб турилади. Режадан ташқари ўтказиладиган давра суҳбатлари эълонлар тахтачасида эълон қилиниб борилади.\nКутубхонадан нетбукларни ижарага олиш мумкинми?\nМумкин. Паспорт ёки талабалик гувохномани тақдим этган ҳолда, 3000 сўм солиқ тўловни амалга ошириб, 3 соатга ижарага олишингиз мумкин. Уйга берилмайди.\nКутубхонада ўтказиладиган тадбирларга кимлар қатнаша олади?\nҲар бир фуқоро ва фойдаланувчилар паспорт ёки аъзолик картаси билан қатнаша олади.\nМасофадан туриб ҳам кутубхонага аъзо бўлиш мумкинми?\nФойдаланувчилар Кутубхонага ташриф буюриб ва масофадан туриб ҳам аъзо бўлишлари мумкин (ONLINE аъзо бўлиш). Бунинг учун сиз ibs.natlib.uz сайтидаги аъзолик карточкасини тўлдиришингиз керак. Миллий кутубхона сайтида аъзо бўлиб, сиз электрон фойдаланувчи картага эга бўласиз ва у орқали кутубхона сайтидаги электрон каталогдан қидирувни амалга ошира оласиз. Чоп этилган китобларни буюртма қилиш, ўқув заллари, электрон ресурслар, нашрлар ва лицензияли маълумотлар базасидан фойдаланиш ва бошқа турдаги қўшимча хизматларни амалга ошириш учун, Сиз алабатта кутубхонанинг ўзида фойдаланувчи сифатида аъзо бўлишингиз ва аъзолик картасини олишингиз лозим.


ИнтерФУТБОЛ :: Баҳодир Насимов: «Етарлича ўйин амалиётига эга бўлмаяпман»\nБаҳодир Насимов: «Етарлича ўйин амалиётига эга бўлмаяпман»\nЎзбекистон миллий терма жамоасининг собиқ ҳужумчиси Баҳодир Насимов фаолиятини Озарбайжон чемпионатида давом эттиряпти. Ҳамюртимиз «Кешла» клуби шарафини ҳимоя қилмоқда. Лекин ўтган мавсум мамлакат кубоги соҳиби бўлган бу жамоанинг ишлари ҳозирча кўнгилдагидек эмас.\n«Кешла» аввалига Европа Лигасининг саралаш баҳсларида омадсизликка учради. Кейин эса мамлакат чемпионати учрашувларида ҳам рақибларига кетма-кет очко улашиб келмоқда. Клуб раҳбарияти Насимов орқали ҳужум чизиғини кучайтиришни мақсад қилганди.\nЗеро Баҳодир Озарбайжон чемпионатида шунчаки тўп сурибгина қолмай, ҳатто тўпурар ҳам бўлганди. Тажрибали ҳужумчи 2010-2011 йиллар мавсумида Бокунинг «Нефтчи» клуби сафида Озарбайжон чемпионати тўпурарига айланган эди. Биз Насимов билан боғланиб, фаолияти қандай кечаётганини билиш мақсадида интервью олдик.\n- Баҳодир, янги клубингизга мослашиш жараёни қийин кечяптими?\n- Афсуски, мавсум жамоамиз учун омадсиз бошланди. Тўртта ўйиннинг учтасида мағлубиятга учрадик, яна бир баҳс дуранг билан якунланди. Ҳозирча омадимиз келмаяпти. Умид қиламанки, бу вақтинчалик ҳолат. Вазиятдан чиқиб кетиш учун ҳаракат қиляпмиз.\n- Бу омадсиз стартнинг сабаби нимада? Клубда қандай муаммолар бор? Ёки таркиб борасида бошқа клублардан кучсизроқмисизлар?\n- Битта сабаб билан муаммонинг асл илдизини кўрсатиб бера олмайман. Таркибимизда янги келган футболчилар кўпчиликни ташкил қилади. Шу жумладан, ўзим ҳам улар қаторидаман. Футболчиларнинг бир-бирини тушуниб ҳаракат қилиши қийин бўляпти. Бунинг учун вақт керак. Таркиб масаласида бошқа жамоаларга қараганда кучсизроқмиз, демаган бўлардим. Бизга бироз вақт керак ва ҳаммаси ўз изига тушиб кетади.\n- Бундан аввал ҳам Озарбайжон чемпионатида ўйнагансиз. Ўтган йиллар билан таққослаганда, озар футболида нима ўзгарган?\n- Орада шунча вақт ўтди. Ростини айтсам, авваллари чемпионлик учун 4-5та жамоа кураш олиб борарди. Ҳозир эса «Нефтчи» ва «Карабах» клубларининг бошқаларга қараганда имкониятлари анча юқори баҳоланмоқда. «Карабах» жамоаси, мана тўрт йилдирки, Озарбайжон чемпиони бўлиб келяпти. Мана шу ўтган йиллар давомида карабахликларга муносиб рақиб топилмади.\n- Балки «Карабах» клубидан бошқа жамоаларда молиявий қийинчиликлар кузатилаётгандир?\n- Бу гапингизга қўшиламан. Авваллари жамоалар молиявий томондан анча бақувват эди. Яхши легионерлар таклиф этиларди. Маошлар ҳам шунга яраша яхши тўланарди.\n- Сиз тўп сураётган жамоада ҳам шундай муаммо борми?\n- Йўқ. Лекин юқорида айтганимдек, янги футболчилардан таркиб топган жамоанинг ўйинлари қовушиб кетмаяпти.\n- Ўзингизнинг клубдаги ҳолатингиздан кўнглингиз тўляптими? Мураббий сизга етарлича ўйин амалиётини беряптими?\n- Ҳозирча бундай фикр билдира олмайман. Сабаби нима эканлигини била олмаяпман, лекин бош мураббий кам майдонга туширяпти. Машғулотларда астойдил ишлаяпман, боримни бериб ҳаракат қиляпман. Тушунарсиз ҳолат юзага келган.\n- Балки ҳужум чизиғида рақобат кучлидир?\n- Жамоамизда уч нафар ҳужумчи бор. Мендан ташқари Ямайка ва озарбайжонлик футболчилар ҳам ҳужум чизиғида ўйнашади. Улардан асло кам жойим йўқ.\n- Баҳодир, терма жамоамиздаги ўзгаришларни кузатиб боряпсизми? Янги бош мураббий ҳақида фикрингиз қандай?\n- Албатта, кузатиб боряпман. Аргентиналик мутахассисга озгина вақт керак. У ўзбек футболи учун янги шахс. Ҳали футболимизни ўрганиб чиқиши лозим. Ишончим комилки, Эктор Купер терма жамоамизни сезиларли даражада кучайтира олади.\nУ ўз вақтида кўзга кўринган клубларда фаолият олиб борган. Жуда ҳам тажрибали мураббий. Шундай экан, албатта ўзини кўрсата олади. Бундан аввал Миср термасида ҳам фаолият юритди. Салоҳ бошчилигидаги жамоани ЖЧ-2018 финал босқичига олиб чиқди.\n- Кўпчилик унинг ҳимоявий тактикасини танқид қиляпти. Сиз бу борада қандай фикрдасиз?\n- Ҳимоявий тактика қўллаш - бу ожизлик эмас. Мана, Эрон терма жамоасини олинг. Карлуш Кейруш ҳам айнан ҳимоявий услубни танлаган. Лекин бу иш беряпти. Жамоа асосан битта тўп фарқи билан рақибларини мағлуб этмоқда. Кейруш келганидан бери эронликлар ҳимоявий футбол намойиш этишади.\nМудофаа чизиғида тартибни юзага келтира олган мутахассис ҳужумда юзага келган камсонли вазиятлардан фойдаланиш эвазига ўз мақсадига эришиб келмоқда. Сўнгги йилларда мунтазам равишда жаҳон чемпионатларида иштирок этяпти. Ҳеч ким Карлуш Кейрушнинг ҳимоявий тактикасини танқид қилмаяпти.\nЧунки бу тактика, яъни ҳимоявий ўйинга мосланган услуб жамоага фойда келтирмоқда. Купер ҳам ҳимояда тартибни таъминламасдан туриб ҳужум ҳақида ўйлаш бефойда, деган фалсафага асосланиб иш кўрмоқда.\n- Эктор Купернинг терма жамоамизни ЖЧ-2022га олиб чиқишига ишонасизми?\n- Ҳа, ишонаман. Насиб қилса, Қатардаги мундиал Ўзбекистон терма жамоаси иштирокида ўтади. Ҳозир мухлислар, мутахассислар, матбуот ходимлари бош мураббийнинг олиб бораётган ишига танқидий руҳда қарамасликлари лозим.\nУнга ишонишлари даркор. Мураббийга вақт керак. У ҳали ўз сўзини айтади. Бошқа томондан, масаланинг бир чети футболчиларга ҳам боғлиқ. Уларнинг ҳам ишониб, қўллаб-қувватлашлари муҳим. Асоссиз танқид қилинаверса, ишлар аксинча орқага кетаверади.


Дайр аз-Зорда ИШИДнинг 100дан ортиқ жангариси йўқ қилинди\n08:21 / 05.09.2017\nСуриянинг Дайр аз-Зор туманида Сурия қўшинлари ИШИД террорчилик гуруҳининг 100дан ортиқ жангарисини йўқ қилишди. Бу ҳақда Дайр аз-Зор вилояти губернатори Муҳаммад Иброҳим Самра маълум қилди, деб хабар бермоқда Al Mayadeen.\nМинтақа раҳбарининг таъкидлашича, авиация асосан жангариларнинг штаблари ва қурол-яроғ омборхоналарига зарба бермоқда. Шунингдек, унинг айтишича, Сурия қўшинлари озод этилган ва «ғалаба ҳақида эълон қилишларини кутаётган» туманлар аҳолисига барча керакли нарсаларни беришмоқда.\nҲозирги пайтда ҳукумат қўшинлари Жабол ат-Тарда тоғлигига қараб ҳаракатланишмоқда, сўнг аэропорт ҳудудини эгаллаш ва яқин орадаги туманларни озод этишни режалаштиришган.\nАввалроқ Сурия армияси 48 соат ичида ИШИД қамал қилаётган Дайр аз-Зорга етиб келиши хабар берилганди.


Муаммо: мурожаат ва натижа Archives - Page 19 of 29 - Истеъмолчилар ҳуқуқларини ҳимоя қилиш Агентлиги\nСирдарё вилояти. ТЕХНИК ХАТО САБАБ ИСТЕЪМОЛЧИНИНГ ҲУҚУҚЛАРИ БУЗИЛДИ\nМуаммо: мурожаат ва натижа, ЯнгиликларBy tagaeva@press 01.08.2020\nАвтомобиль харид қилиш бўйича муаммоли мурожаатлар ҳам ўзига яраша кўп, улар турли-туман мазмунга эга. Булардан бирига тўхталсак, истеъмолчи С.Б. ўзи орзу қилган “Lassetti” русумли автомобилни харид қилиш учун “Сирдарё Автотеххизмат” МЧЖ билан шартнома тузди. “Ипотека Банк” АТИБ Олмазор филиали орқали 10 000 000 сўмни ҳам тўлади. Аммо вазият тақозосига кўра С.Б. шартномада белгиланган кунга қадар автомашинага тўловни…\nЖиззах вилояти. Асоссиз ҳисобланган 1 779 492 сўмлик қарздорлик\nИнсон ўзи учраган муаммосини ҳал қилиш учунгина тегишли ташкилотларга мурожаат қилади. Албатта, уни кутиш керак, муддати бор. Орада белгиланган муддат ҳам ўтади. Яна қайта-қайта мурожаатлар қилинади. Лекин масала ҳал этилмай қоладиган ҳолатлар ҳам учрайди… Зафаробод туманида яшовчи Д.У.да ҳам шундай бўлди. У ўзи яшаб турган хонадонида фойдаланган табиий газ учун асоссиз қарздорлик ҳисобланганлигидан норози бўлиб…\nМуаммо: мурожаат ва натижа, Савол-жавоблар, ЯнгиликларBy tagaeva@press 30.07.2020\nбиз айбдормасмиз, деганди сотувчилар “Фарғона автомарказ” МЧЖдан сотиб олинган “SPARK” русумли янги автомобилининг амортизатори ишламаётганлигидан истеъмолчи таажжубга тушди. Ушбу ҳолат бўйича харидор аёл боши билан автомарказ ходимларига мурожаат қилса-да, аммо муаммо бир ойгача пайсалга солинган. Шундан сўнг Истеъмолчилар ҳуқуқларини ҳимоя қилиш агентлигига мурожаат қилиб, жамият томонидан ҳуқуқлари поймол қилинаётганлигини билдириб, ҳуқуқи тикланишида амалий ёрдам сўраб…\nСурхондарё вилояти. Қувурларни таъмирлаш якунига етказилмоқда\nМуаммо: мурожаат ва натижа, ЯнгиликларBy tagaeva@press 30.07.2020\nБойсун тумани “Чилонзор” маҳалласи ҳудудида яшовчи аҳоли ёзнинг жазирама кунларида ичимлик суви таъминоти йўқлиги сабаб қийналиб қолишди. Бу ҳақда амалий ёрдам беришларини сўраб Ўзбекистон Республикаси Монополияга қарши курашиш қўмитасига telegram мессенжерига мурожаат қилишди. Мазкур мурожаат қўмита ҳузуридаги Истеъмолчилар ҳуқуқларини ҳимоя қилиш агентлиги Сурхондарё вилояти ҳудудий тузилмаси томонидан ваколат доирасида ўрганиб чиқилди. Ўрганишлар давомида муаммога сабаб…\nТошкент шаҳар. Замонавий электр ҳисоблагичда носозлик бўлганмиди?\nСергели туманида яшовчи истеъмолчи хонадонига тегишли ҳисоблагичнинг огоҳлантириш чироғи ёниб қолганидан хавотирга тушди. Бундай ҳолат яқинда ўрнатилган замонавий электр ҳисоблагичга нисбатан шубҳа уйғотди. Бу ҳақда Истеъмолчилар ҳуқуқларини ҳимоя қилиш агентлигининг Тошкент шаҳар ҳудудий тузилмасига мурожаат қилди. Албатта, мурожаатга холис баҳо берилиши учун ЎзММИ ходимлари ва “Тошкент шаҳар электр тармоқлари корхонаси” АЖнинг Сергели туман филиали ходимлари…\nНосоз “Samsung Galaxy 10”\nМуаммо: мурожаат ва натижа, ЯнгиликларBy tagaeva@press 15.07.2020\n“Samsung Galaxy 10” русумли уяли алоқа қурилмасини харид қилишни хоҳлайдиганлар озчиликни ташкил этмаслиги рост гап, лекин бунинг учун анчагина катта маблағдан воз кечишга тўғри келади. Бизнинг истеъмолчи ҳам мазкур маблағни жамғариб, “Малика” савдо марказидан “Samsung Galaxy 10” русумли алоқа қурилмасини 5 500 000 сўм эвазига 1 йиллик кафолат билан сотиб олади. Маълум муддат ўтгач, у…\nМуаммо: мурожаат ва натижа, ЭълонларBy tagaeva@press 14.07.2020\nМуаммо: мурожаат ва натижа, Тавсиялар, ЯнгиликларBy tagaeva@press 14.07.2020\nМаълумки, инсон камолотида билим эгаллаш энг муҳим вазифалардан бири ҳисобланади.Сабаби келажагимиз пойдевори билим даргоҳларида яратилади, бошқача айтганда, мамлакатнинг эртанги куни қандай бўлиши бериладиган таълим ва тарбияга боғлиқ. Мамлакатимиз Конституциясининг 41-моддасига кўра “Ҳар ким билим олиш ҳуқуқига эга” деб номланади.Унда бепул умумий таълим олиш давлат томонидан кафолатланади. Мактаб ишлари давлат назоратидадир деб белгиланган. Яъни билим олиш…


Самарқандлик эркак қизларнинг номидан профил очиб, қизларни чув туширди - XABAR.INFO\nСамарқандлик эркак қизларнинг номидан профил очиб, қизларни чув туширди\nСамарқандлик алфонс (аёллар қўлига қараб қолган эркак)га суд ҳукми ўқилди. У хотин-қизларни алдаб, турли миқдордаги пулларини ўзлаштириб юборган.\nЭнг ёмони, судланувчига бунгача ҳам суд ҳукми билан жазо тайинланган. Инсонпарварлик тамойиллари асосида унинг жазоси қамоқ билан боғлиқ бўлмаган жазо тури билан алмаштирилган. Бироқ у бундан ўзига тўғри хулоса чиқармаган.\nСамарқанд тумани Рустам қишлоғида яшаган бу йигитнинг ўтмиши билан танишаркансиз, беихтиёр “Букрини гўр тўғрилайди”, деган нақл ёдга келади. Негаки, навбатдаги жиноят иши саноқ бўйича нечанчиси эканлигига ўзи ҳам адашиб кетиши мумкин.\nБу сафар у ижтимоий тармоқ имкониятларидан фойдаланган. Қайсики, “Одноклассники” тармоғида қиз боланинг исми билан аккуант очиб, ўзига тўқ оила қизлари билан “дугоналашиб” бораверади. Улар орасида Нозима (исм, фамилиялар шартли) билан муносабатлари анча қалин тус олади.\nОдатий кунларнинг бирида Нозимага акаси – аслида ўзини АҚШда ишлашини, у оиласи билан ажрашгани учун келин излашаётганини билдиради. Тўғри, Нозима ҳам бирдан еттинчи осмонга учиб кетмаган. “Акам билан учрашиб кўрмайсизми?”, деган саволга “Келаверсинлар-чи, кўрамиз”, деб жавоб қайтаради.\nАммо фирибгарнинг найранглари иш бера бошлаганди.\n— Нозимамисиз, ассалому алайкум, мен Зарнигорнинг акасиман?\nПўрим кийинган йигит, камига АҚШдан келган “шаҳзода” Нозимани шошириб қўйди. Шу кундан кейин улар яна икки-уч бор учрашишди.\nКейинчалик, Шуҳрат ўз режаларининг навбатдаги босқичига ўтди. Зарнигорга “Малибу” олиб бераётган, бошқа бир синглисига ҳовли кўтараётгани учун Нозима билан учрашишга вақти бўлмаслигини айтади.\nТабиийки, бу ҳолат Нозиманинг Шуҳратга қизиқишини янада оширган. Шу боис, кейинчалик зарурат туфайли қисқа вақтда қайтараман, деб қанча пул сўраса, берадиган бўлди. Аммо ҳар нарсада меъёр бўлгани яхши. Буни Нозима ҳам яхши биларди.\nШуҳратнинг сўровларининг охири кўринмаётгани, олган пулларини қайтариш ҳақида мутлақо гап очмаслиги унда шубҳа уйғота бошлади.\n— Нози, илтимос, 300 доллар бериб тургин авария қилиб қўйдим, қарши тараф 7-ГООМга ариза бериб юборибди.\nБу Шуҳратнинг охирги найранги бўлиб қолди. Нозиманинг ИИБга берган аризаси туфайли Шуҳрат қўлга олинди. У барча қилмишларини тан олди. Суд унга 4 йил муддатга озодликдан маҳрум қилиш жазоси тайинлаб, жазони қаттиқ тартибли колонияларда ўташликни белгилади.\nНозиманинг фирибгарлик билан қўлга киритилиб, ўзлаштириб юборилган пуллари Шуҳратдан ундириладиган бўлди.\nТолиб Бойзоқов, вилоят суди раисининг ўринбосари\nФаррух Саматов, жиноят ишлари бўйича Самарқанд шаҳар суди судьяси\nСамарқандлик икки йигит TikTok’да лайк йиғиш учун…\nИнтернет орқали беҳаё қилиқлар қилиб, қизларнинг…\nUcell Ўзбекистонда илк марта 5G интернетини ишга туширди\nCovid'дан ўлаётган беморнинг сўнгги сўзлари унинг…\nОЛДИНГИ СAХИФAАлишер Узоқов «Мендирман Жалолиддин» сериалида нега ўйнамаганини айтди (видео)\nКЕЙИНГИ СAХИФAҚашқадарё ҳокими Зоир Мирзаев коронавирусга чалинди


Бизда бир жуда ёмон одат бор: бир киши бир салбий хислат ҳақида гапирса (баъзан ундан узоқлашишга чақирса), хаёлимизга аввал бошқа биров келади. Айримларимиз ҳатто айтиб ҳам юборамиз (бунга тез-тез дуч келяпмиз афсуски). Нега "ўзимда йўқмикан", деб хавотирга тушмаймиз ҳар биримиз? Шунчалик фариштасифат бўлиб кетганмизми? Даражамиз ўзларидан хавотир олувчи салафларимиздан ҳам юқори бўлиб кетганми?\nАфсуски, бундай ҳолат кейинги йилларда кўпайиб кетмоқда. Ҳолбуки, илм тарқалиши, кенгайиши бу иллатнинг озайишига сабаб бўлиши лозим эди, агар чиндан ҳақиқий илм олинаётган бўлганида. Зотан, бир неча йил олдингига қараганда ҳозир интернетда анча маълумот тўпланган. Деярли ҳамма саволга жавоб топасиз. Маълумотлар ғиж-ғиж. Шаръий масалаларга кўпчиликнинг тили бийрон. Тақдим этилаётган, улашилаётган масалалар кўплигидан бошлар айланади. Аммо аҳвол ўнгланиш ўрнига ортга қараб кетаётгандекмиз.\nДемак, бу дегани - олаётган билимларимиз фақат маълумот тўплашдан нарига ўтмаётганидан далолат. Амалимизга, сулукимизга таъсир қилмаяпти дегани бу. Айни пайғамбаримиз алайҳиссалом паноҳ тилаган илмга эга бўлиб бораяпмиз дегани.\nАллоҳ ҳолимизга раҳм қилсин, Ўзи ўнгласин.\nДругие материалы в этой категории: « Нишонга урилган гаплар: Кўнглингни покламабсан-ку, тинмай таҳорат олганинг нимаси?!\tХулафои рошидин даврида шариат »


мақомини йўқотиб бормоқда? Бу ҳақда «РИА Новости» маълумот беради.рубль ва лира учунҲозир 70 фоизгача жаҳон савдо операциялари долларда амалга ... юклади.Ўтган йили Россия билан Туркия ўртасидаги савдонинг 22 фоизи рубль ва лирада амалга оширилди. Яна томонлар 12,9 фоиз ҳисоб-китобни Еврода ...\nбанки — «Deutsche Bank» мутахассислари Россия рублини муносиб қадрланмаган валюталар қаторига киритди. Таҳлилчиларнинг сўзларига кўра, айни пайтда рубль «ҳаққоний курси»га нисбатан 15 фоиз ...\nкурси эса +266,16 сўмга ошиб, 9347,75 сўмни ташкил қилди. Россия рубли ҳам +5,46 сўмга ошди ва 118,05 сўм этиб белгиланди.Марказий банк ...\nташкил қилди. Евро курси -146,26 сўмга тушди — 9638,85 сўм. 1 Россия рубли эса 0,98 сўмга арзонлаб, 128,73 сўмни ташкил этди. Марказий банк ...\nРоссияда рубль курсининг тушиши Ўзбекистонга қандай таъсир қилади?\nбир қатор биржаларида индекслар пасайиши кузатилди. Натижада рублнинг АҚШ долларига нисбатан курси ҳам бир нечта пунктларга пасайди. ... чиқсак. Масалан, бир инсон Россиядан Ўзбекистонга ўртача 30 минг рубл жўнатади. У ҳар ойда ўртача 58 рублдан конвертация қилганда 517 доллар ...\nйилда Молия вазири Антон Силуанов олган. Яъни у ойига 1,7 миллион рублни қўлга киритган. Иқтисодий тараққиёт вазирлиги раҳбари эса 1,3 млн. ... қўлга киритган. Иқтисодий тараққиёт вазирлиги раҳбари эса 1,3 млн. рубл, энегретика вазири эса 1,2 миллион рубл атрофида ойлик маоши олган. ...


Ўзбекистон сузиш федерацияси бош котиби Алишер Ғаниев вақтинча лавозимидан четлатилди - EFFECT.UZ\n. 00:43 | 19.07.2021\nАввалроқ сузиш бўйича Токио-2020 Олимпиадаси учун саралаш баҳсларида Ўзбекистон ўзида ўтган мусобақада ҳийла-найранг ишлатганини исботлаб берган ҳиндистонлик Ликит Селвараш Према энг шов-шувли воқеалардан бирига сабабчи бўлгани ҳақида хабар берилган эди. Шу сабабдан Ўзбекистон сузиш федерацияси бош котиби Алишер Ғаниев вақтинча лавозимидан четлатилди. Бу ҳақида Миллий олимпия қўмитаси матбуот хизмати баёнотида таъкидланади.\n“Ўзбекистон Миллий Олимпия қўмитаси фаолияти давомида доимо Олимпизмнинг эзгу ғоялари ва спортдаги ҳалол рақобатни тарғиб қилиб келган. Барча миллий федерацияларни ҳамиша анти-допинг ва бошқа қоидаларга қатъий риоя этишга, халқаро мусобақаларни ўтказишда ўрнатилган тартибларга бўйсунишга ва уларни ҳурмат қилишга чақирган.\nТурли интернет нашрларида Ўзбекистон Республикаси Туризм ва спорт вазирлигининг тақвим режасидан ўрин олган бўлиб, Халқаро сузиш федерацияси (FINA) шафелигида ўтказилган сузиш бўйича лицензион Ўзбекистон очиқ чемпионатида юз берган вазият катта муҳокамаларга сабаб бўлмоқда. Ўзбекистон Миллий Олимпия қўмитаси ушбу ҳолатга ўз позициясини қуйидагича билдириб ўтади:\nЎзбекистон сузиш федерациясининг хабар беришича, мусобақа якунланганидан кейин 2021 йилнинг 21 апрель санасида унда иштирок этган ҳиндистонлик спортчи Ликит Селвараш Према турнир давомида ноҳақликка йўл қўйилгани, маҳаллий спортчиларнинг вақтлари нотўғри кўрсатилгани ҳақидаги видеомурожаатини “YouTube” ижтимоий тармоғига жойлайди.\nҚайд этиш жоиз, лицензион Ўзбекистон очиқ чемпионатларига Миллий Олимпия қўмитаси раҳбарияти доимий ташриф буюриб турган, ўз навбатида, МОҚ Тезкор штаб вакили Мирсардор Алимов ҳам мусобақани мунтазам кузатиб борган.\nШу билан бирга, Ўзбекистон сузиш федерациясининг маълумотига кўра, FINA ушбу турнирларда қайд этилган натижаларни тан олмади. Ўзбекистон сузиш федерацияси бош котиби Алишер Ғаниевнинг сўзларига кўра, FINA бу бўйича Тошкентга расмий хат жўнатмаган. Бироқ Ўзбекистон сузиш федерацияси бир неча бор FINAга тақдим этилган маълумотларга аниқлик киритиш учун хабар йўллаган ва ҳатто бу масала бўйича Спорт арбитраж судига (CAS) мурожаат қилган.\nЯкунда эса халқаро ташкилот йўллаган “Universal Place” асосида фақатгина 2 нафар ҳамюртимиз Хуршиджон Турсунов ва Наталья Критинина Токио-2020 Олимпия ўйинларига йўлланма олади.\nФедерация бош котиби Алишер Ғаниевни вақтинча ўз лавозимидан четлатилишини”, дейилган МОҚ хабарида.\nЭслатиб ўтамиз, куни кеча Россиянинг “Спорт-Экспресс” нашри ўзбекистонлик спортчилар Олимпиада арафасида энг шов-шувли воқеалардан бирига айланганини ёзган эди. Ушбу воқеа бўйича Ўзбекистон Миллий олимпия қўмитаси матбуот хизмати раҳбари Зафар Имомхўжаев тегишли баёнот берди:\n“Жанжалнинг моҳияти шундан иборатки, ҳиндистонлик сузувчи айёрона схема бўйича Ўзбекистон сузиш федерацияси ўз спортчиларига ўйинларга квоталар тақдим қилгани ҳақида гапириб беради.\nТошкентда бўлиб ўтган сузиш бўйича саралаш турнирида ҳиндистонлик сузувчи таблода ғалати ҳолатларга дуч келади.\nУнинг сўзларига кўра, ўзбек сузувчиларини Токиода квоталар билан таъминлаш учун вақт моҳирона тартибга солинган. Ушбу ҳолатдан кейин ҳақиқатан ҳам Халқаро сузиш федерацияси (FINA) Тошкентда бўлиб ўтган сузиш бўйича Ўзбекистон очиқ чемпионатининг натижаларини бекор қилди. Ушбу масала бўйича биз бой тажрибага эга бўлган халқаро ҳуқуқшунослар билан ҳамкорлик қиламиз.\nҲозирча барча эътибор Олимпиадага тайёргарлик учун қаратилмоқда. Воқеалар содир бўлди ва бу воқеага ойдинлик киритиш учун, тўрт йиллик даврнинг энг муҳим мусобақаси – Токио-2020га тайёргарлик кўришда хатоликка йўл қўймаслик керак. Ўйинларда сузиш бўйича Ўзбекистон шарафини Хуршидхон Турсунов ва Наталя Критинина ҳимоя қилади”, – дейди Зафар Имомхўжаев.\nTeglar:Алишер Ғаниев, Миллий Олимпия Қўмитаси, Сузиш федерацияси\nҚашқадарёда ўғил 74 ёшли онасини болта билан уриб ўлдирди\nЎзбекистонда Оғир атлетика бўйича катта турнир бошланмоқда


Бош сахифа > Янгиликлар > Саноатнинг янги тармоғи\n“Навоий” эркин иқтисодий зонасида “National plast” масъулияти чекланган жамияти томонидан саноатнинг янги тармоғи “ПВХдан профил ва бошқа турдаги маҳсулотлар ишлаб чиқаришни ташкил этиш” лойиҳаси фаолиятини бошлади.\nЗамонавий лойиҳанинг очилиш маросимида сўзга чиққанлар корхона томонидан ишлаб чиқарилаётган маҳсулотлар қурилиш бозорида муносиб ўринга эга бўлишини таъкидлашди.\n— Буюк Британия давлати билан ҳамкорликда бунёд этилган мазкур корхонамизнинг йиллик ишлаб чиқариш қуввати 60 минг тоннани ташкил этади, — дейди “National plast” масъулияти чекланган жамияти бош директори Аюбхон Нуритдинов. — Умумий қиймати 20,3 миллион АҚШ доллари бўлган корхонамизда айни пайтда 70 та янги иш ўрни яратилди.\nКорхона 2018 йилнинг сентябрь ойидан “Ariston Thermo UTG” МЧЖ ҚК негизида ишлаб чиқариш бошланган бўлиб, ўтган йил якуни билан 41,2 миллиард сўмлик маҳсулот ишлаб чиқарилишига эришилди. Жорий йилнинг март ойи ҳолатига эса ишлаб чиқарилган маҳсулотлар ҳажми 25,2 миллиард сўмни ташкил этди. Энг эътиборлиси, корхона тўлиқ қувват билан фаолият бошлагандан сўнг иш ўринлари сони 200 тага етади.\nШунингдек, иқтисодий ҳудудда Буюк Британия давлати билан ҳамкорликда фаолият кўрсатиб келаётган “Green Line Profil” масъулияти чекланган жамияти томонидан “Алюмин профил ва алюмин маҳсулотлар ишлаб чиқаришни ташкил этиш” лойиҳасининг ҳам расмий очилиши бўлиб ўтди.\nЙиллик ишлаб чиқариш қуввати 35 минг тонна бўлган мазкур лойиҳанинг биринчи босқичи ўтган йили, иккинчи босқичи эса жорий йилнинг бошида амалга оширилганди. Ушбу лойиҳалар учун жами 39,6 миллион АҚШ доллари миқдорида инвестиция киритилган бўлиб, унинг 15,7 миллион АҚШ долларини тўғридан-тўғри хорижий инвестиция ташкил этади.\nЎтган йилда мазкур корхона томонидан қарийб 300 миллиард сўмлик 9,9 минг тонна профил ва алюмин маҳсулотлари ишлаб чиқарилди. Шунингдек, 4,5 миллион АҚШ доллари миқдоридаги 1,2 минг тонна маҳсулот экспорт қилинди.Корхона фаолияти муносабати билан бугунги кунда 210 нафар маҳаллий аҳоли доимий иш ўрнига эга бўлди.\nМаросимда иштирок этган кенг жамоатчилик вакиллари, маҳаллий ва хорижий тадбиркорлар анжуман доирасида корхоналар ишлаб чиқариш жараёнлари билан яқиндан танишдилар.


Яширин радар ўрнатиш қонунийми? - Carzone.Uz\nКўпчилик ҳайдовчилар йўлда кетаётиб "шу атрофда радар борда. Адашмасам столбадан кейинги тут шохларига ўрнатилган. Лекин буни хитлаганман. ГАИ пихини ёрган бўлса, мен ундан баттарман", деб қўйишади. Аслида, яширин радар ўрнатиш мумкинми?\nВазирлар Маҳкамасининг 2015 йил 24 декабрдаги 370-сон қарори билан тасдиқланган Йўл ҳаракати қоидаларига биноан, “Радар” йўл белгиси - тезликка риоя этилиши радар ёрдамида назорат қилинаётганлигини билдирувчи белги ҳисобланади.\nВазирлар Маҳкамасининг 2018 йил 1 декабрдаги 975-сон қарорига кўра, ЙПХ ходими ўз хизмат вазифаларини махсус аудио ва видео қайд этиш қурилмалари билан жиҳозланган транспорт воситаларидан фойдаланган ҳолда ошкора усулда амалга оширади.\nЙўлларда хизматни яширин олиб бориш тақиқланади. У ошкора бўлиши лозим.\nАгар яширин, белги ўрнатилмай қўйилган радарга тушган бўлсангиз, жаримани тўламасликка ҳаққингиз бор. Ҳуқуқингизни талаб қилинг.\n#йўл ҳаракати қоидалари#қоида#қоидабузарлик#радар#антирадар


Лалмикор майдонлар экинлари агротехнологияси | Управление сельского и водного хозяйства Самаркандской области\nВилоятимизнинг лалмикор майдонларида тупроқ-иқлим шароитлардан келиб чиқиб илмий асосланган мақбул тизим асосида деҳқончилик юритиш лозим. Шунда деҳқонларимиз кўзланган ҳосилни олишга эришадилар. Сўнгги ўн йилликлар мобайнида республиканинг лалмикор майдонларида иқлимнинг глобал исиши натижасида кузги бошоқли дон экинларини экиш даврида (октябрь) тупроқ намлигининг кескин камайиб кетиши кузатилмоқда. Бундай шароитда ерни сифатли шудгор қилишнинг умуман иложи бўлмайди. Шу сабабли, аксарият кўпчилик йилларда кузги бошоқли дон экинларини эрта баҳорда экишга тўғри келмоқда.\nБаҳорги ғалла экинлари. Лалмикор майдонларда баҳорда экилган бошоқли дон экинларидан юқори ва сифатли ҳосил етиштиришнинг асосий шартларидан бири тупроқда намликни кўпроқ тўплаш, сақлаш ва ундан самарали фойдаланишни таъминлайдиган агротехнологияларни қўллаш муҳим аҳамият касб этади.\nЁғингарчилик билан кам таъминланган текис лалмикор майдонларда бошоқли дон экинлари уруғини экишнинг мақбул муддати февралнинг охири, март ойининг дастлабки ўн кунлиги ҳисобланади. Бу минтақада экиш олдидан шудгорни икки йўналишда тишли оғир бороналар билан тупроқ юзасига ишлов бериш лозим.\nШуни таъкидлаш лозимки, ёғингарчилик билан кам таъминланган бу минтақада органик ва маъданли ўғитлар қўллаш тавсия этилмайди.\nОлиб борилган тажриба ва кузатишлардан маълум бўлишича, текис майдонларда ёғингарчилик миқдори 280–300 мм. ни, тупроқнинг намланиш чуқурлиги эса 1 м. ни ташкил этган, баъзи йилларда баҳорги буғдойни 20–30 кг/га (соф таъсир этувчи модда ҳисобида) азотли ўғитлар билан озиқлантириш мумкин. Бу минтақада баҳорги буғдой ва арпа уруғини экиш меъёри гектарига 2,5–3,0 млн донани ёки 100–110 кг/га. ни ташкил этиши лозим. Буғдой ва арпанинг баҳорги ёки дуварак (икки фаслли) навлари экилиши мақсадга мувофиқ.\nРеспубликадаги жами лалмикор майдонларнинг 60 фоиздан кўпроғини ташкил этадиган, ёғингарчилик билан ярим таъминланган (340–360 мм) текис қир-адирлик минтақасида ҳам бошоқли дон экинларини эрта баҳорда экиш учун текислик минтақадаги каби куз ва қишнинг очиқ кунларида тупроқ 20–22 см чуқурликда ағдариб ҳайдалади. Экиш олдидан дискали ёки тишли оғир бороналар (ЛДГ-10, БЗТХ-1,0) ёрдамида ҳар икки йўналишда ишлов берилади. Бу минтақада 30–40 кг/га ҳисобида фосфорли ва калийли ўғитларни экиш олдидан ёки экиш билан бирга, шунча миқдордаги азотли ўғитлар билан ўсимликнинг туплаш босқичида озиқлантириш ҳосилдорликни ўртача 3–5 ц/га ошишини таъкинлайди.\nТоғ олди ва тоғли минтақаларда баҳорги буғдойнинг “Бахмал–97”, “Грекум–40” навларини экишнинг қулай муддати март ойининг иккинчи ва учинчи ўн кунликлари ҳисобланади. Бу муддатларда экишнинг мақбул меъёри гектарига 4–4,5 млн. донани (140–160 кг/га) ташкил этиши лозим. Экиладиган буғдой навларининг 1000 дона дон вазни 38–40 г. дан кам бўлмаслиги, тозалиги ва унувчанлиги эса I ва II синф талабларига тўлиқ мос келиши лозим.\nБаҳор ойларининг серёғин келиши, ҳаво намлигининг юқори бўлиши кузда ва баҳорда экилган буғдойнинг занг ва бошқа касалликлар билан кучли даражада зарарланиши нафақат суғориладиган, балки лалмикор майдонларда ҳам кузатилмоқда. Шуни эътиборга олиб асосий эътиборни уруғ экишдан камида 2–3 ҳафта олдин юқори самарадорликка эга бўлган ҳамда кафолатланган фунгицидлар билан яхшилаб дориланиши зарур.\nДуккакли дон экинлари. Лалмикор майдонларда ғалла–шудгор алмашлаб экиш схемаларида эрта баҳорда банд шудгорга экиладиган, тупроқда азот тўплаш хусусиятига эга бўлган дуккакли экинлардан бири нўхат ўсимлиги ҳисобланади. Бу ўсимлик қурғоқчиликка чидамлигининг юқорилиги сабабли қадимдан лалмикор ерларда экиб келинади.\nҲозирги кунда Дон ва дуккакли экинлар илмий-тадқиқот институти Ғаллаорол илмий-тажриба станциясида тўйимлиги юқори бўлган, таркибида 50–55% оқсил ва турли алмашинмайдиган аминокислоталар мавжуд нўхатнинг “Жаҳонгир”, “Ирода–96”, “Ўзбекистон–32”, “Юлдуз” каби серҳосил касаллик ва зараркунандаларга чидамлиги юқори бўлган навлари яратилган.\nЛалмикор ерларнинг ярим таъминланган текис қир-адирлик минтақасида нўхатнинг мақбул экиш муддати март ойининг иккинчи ўн кунлиги, экиш меъёри гектарига 60–70 кг, тоғ олди ва тоғли минтақаларда эса март ойининг охири, апрель ойининг дастлабки ўн кунлиги ҳисобланади. Бу минтақаларда нўхатнинг экиш меъёри 75–80 кг/га. ни ташкил этиши лозим. Бунда албатта 1000 дона дон вазнига алоҳида эътибор бериш зарур. Тупроқ намлигига қараб қатор оралиғи 45–60 см. ни ташкил этиши зарур.\nЛалмикор майдонларда барча дуккакли экинлар каби нўхат ўсимлиги ҳам фосфорли ўғитларга талабчанлиги юқори ҳисобланади. Лекин, нўхатнинг дастлабки ўсиш-ривожланиш босқичларида азотли бирикмаларга бўлган эҳтиёжини қондириш мақсадида 30–40 кг/га соф таъсир этувчи модда ҳисобида таркибида азот сақлайдиган фосфорли ўғитларни (аммофос, АФУ ва бошқалар) экиш олдидан ёки экиш билан бирга бериш мақсадга мувофиқ.\nМойли экинлар етиштириш. Республиканинг лалмикор майдонларида экиладиган мойли экинлардан бири махсар ҳисобланади. У кучли ривожланган ўқ илдизга эга бўлиб, тупроқнинг 1,5–2 м қатламигача кириб боради ва унинг қуйи қатламларидаги намлик захирасидан тўлиқ фойдаланилади. Шу сабабли бу экин қурғоқчиликка анча чидамли ўсимлик ҳисобланади.\nУнинг уруғи тупроқдаги ҳарорат 1–2оС ни ташкил этганда униб чиқа бошлайди. Экишнинг мақбул муддати Тошкент, Жиззах, Самарқанд ва Навоий вилоятларининг қуйи лалмикор минтақаларида март ойининг биринчи ўн кунлиги, тоғ олди майдонларда эса март ойининг охирги ўн кунлиги ва апрелнинг дастлабки ўн кунлиги ҳисобланади. Жанубий вилоятларда эса бу экинни қиш ойларининг очиқ ва илиқ кунларида ҳам экиш мумкин.\nЭкиш олдидан дискали ёки тишли бороналар ёрдамида ҳар икки йўналишда 5–8 см чуқурликда саёз ишлов берилади ва дарҳол мола босилади.\nЭкиш меъёри қатор оралиғи 30 см. ни ташкил этганда 20–22 кг/га, 45 см қатор оралиғида 15–18 см кг/га. ни, экиш чуқурлиги эса тупроқ намлигига қараб 4–5 см. ни ташкил этиши зарур.\nЛалмикор ерларда экиш учун махсарнинг “Милютин–114” ва “Ғаллаорол” навлари тавсия этилади.\nРеспубликанинг лалмикор майдонларида унга кучли зарар келтирадиган ва энг кўп тарқалган зараркунандаларга махсар кичик ва катта узунбуруни, махсар пашшаси ҳисобланади.\nМахсар зараркунандаларига қарши самарали биологик кураш усулларини, яъни ҳар бир гектарга 500 тадан храбракон ва олтинкўз тарқатиш, шунингдек, олтингугурт кукуни (20–30 кг/га), олтингугурт-оҳак қайнатмаси, Суми-альфа (0,2–0,3 л/га), Циперфос (5 л/га) препаратларини қўллаш мумкин.\nМой учун зиғир етиштириш. Мамлакатимизнинг лалмикор майдонларида қадимдан экиб келинаётган муҳим мойли экинлардан яна бири зиғир ҳисобланади.\nЗиғир махсарга нисбатан тупроқ унумдорлигига талабчанлиги анча юқори бўлиб, оғир тупроқли, зичлиги юқори бўлган, озиқа моддалар билан кам таъминланган тупроқларда ҳосилдорлиги ва мой чиқиш даражаси кескин пасаяди.\nЗиғир экишнинг агротехник қулай муддати текис қир-адирлик минтақада март ойининг биринчи ярми, тоғ олди ва тоғли минтақаларда март ойининг охири-апрель ойининг дастлабки ўн кунлиги ҳисобланади. Экиш меъёри қуйи лалмикор минтақада 16–18 кг/га, тоғли ҳудудларда эса 20–22 кг/га. ни, экиш чуқурлиги тупроқнинг намлигига қараб 4–6 см. ни ташкил этиши зарур.\nЗиғир ўсимлиги дастлабки босқичларда жуда секин ўсади ва бегона ўтлар томонидан қисиб қўйилади. Шу сабабли зиғирни бегона ўтлардан тозаланган майдонларга экиш мақсадга мувофиқ.\nЕм-хашак экинлари агротехнологияси. Кўп йиллик тажрибаларнинг кўрсатишича, тупроқ унумдорлиги чуқур деградацияга учраган лалмикор майдонларда тупроқдаги органик моддалар (гумус) нинг барқарор ижобий балансини таъминлашда ҳамда унинг сув-физик ва бошқа хусусиятларини яхшилашда кўп йиллик ва бир йилик дуккакли экинлар (беда, хашаки нўхат, бошқалар) экиш муҳим аҳамият касб этади.\nЛалмикор майдонларнинг текис қир-адирлик минтақасида 12 йиллик беда томонидан тупроқнинг 0–30 см қатламида тўпланган органик модда миқдори 116,03 ц/га. ни, азот миқдори 182,9 кг/га, фосфор 61,0 кг/га ва калий 79,2 кг/га. ни ташкил этади.\nЛалмикор майдонларнинг ярим таъминланган текис қир-адирлик ва ёғингарчилик билан таъминланган тоғ олди минтақаларида беданинг “Аридная” ва “Бойгул” навлари 5–6 далали ғалла-шудгор алмашлаб экиш схемасидан ташқарида 7–8 йил давомида етиштирилади. Тупроғи сув эрозиясига кучли чалинган тоғли майдонларда эса беда бевосита ғалла–беда алмашлаб экиш схемасида етиштирилади.\nКўп йиллик беда экиладиган майдонлар кузда 20–22 см чуқурликда шудгор қилинади. Эрта баҳорда, яъни март ойининг дастлабки кунларида дискали бороналар ёрдамида даланинг диоганали бўйича ишлов берилади. Дискали бороналар (ЛДГ 10) ўрнига чизель-культиваторлардан (ЧКУ-4) ҳам фойдаланилса бўлади.\nЛалмикор ерларнинг текис қир-адирлик минтақасида беда экишнинг муддати март ойи, тоғ олди ва тоғли майдонларда апрель ойининг дастлабки ўн кунлиги ҳисобланади. Экиш меъёри кўк масса олиш учун қуйи минтақада 10–12 кг/га, тоғ олди ва тоғли майдонларда 14–16 кг/га ҳисобида ёппасига экилади. Беда уруғини етиштиришда экиш меъёри 8–10 кг/га ҳисобида кенг қаторлаб (30–45 см) экилади. Барча лалмикор минтақаларда беда уруғи анкерли сошниклар билан жиҳозланган ғалла сеялкалари ёрдамида (СЗТ-3,6, ДЕМ-3,6) тупроқнинг 1,5–2 см қатламига экилиши зарур.\nЛалмикор майдонларда экилган беда дастлабки йилда жуда кам миқдорда биомасса тўплайди (3–4 ц/га) ва кўпчилик йилларда ўриб олинмайди. Шу сабабли, сарфланган сарф-харажатларни қисман қоплаш мақсадида, беда экиладиган далаларга кузда 70–80 кг/га ҳисобида кузги арпа экилади. Эрта баҳорда арпанинг тўлиқ туплаш босқичида 10–12 кг/га ҳисобида беда уруғи экилади ва дарҳол енгил бороналар билан ишлов берилади.\nХашаки нўхат етиштириш. Лалмикор майдонларда тупроқни органик моддалар билан бойитиш ва структурасини яхшилашда, чорва молларини тўйимли, оқсилга бой омихта ем билан таъминлашда хашаки нўхат ва арпани қоплама қилиб экиш муҳим аҳамиятга эга. Бу экинлар ҳам ғалла-шудгор алмашлаб экиш схемасида банд шудгорга экилади. Хашаки нўхатнинг “Восток–85” нави экиладиган далалар кузда ёки февраль ойининг охири, март ойининг бошида 20–22 см чуқурликда ҳайдалади. Экиш олдидан шудгорга икки йўналишда борона ва мола билан ишлов берилади. Хашаки нўхатнинг ётиб қолмаслиги учун уни арпанинг дуварак (икки фаслли) навлари билан аралаш ҳолда экиш мақсадга мувофиқ. Бунда арпанинг экиш меъёри гектарига 60–70 кг/га. ни, хашаки нўхатники эса 40–50 кг/га. ни ташкил этиши лозим. Экиш муддати март ойининг дастлабки ўн кунлиги ҳисобланади.\nАрпанинг тўлиқ туплаш босқичида 30–40 кг/га соф таъсир этувчи модда ҳисобида азотли ўғитлар билан озиқлантирилади. Фосфорли ва калийли ўғитлар эса кузда шудгор остига ёки экиш олдидан берилади.\nАгар лалми ерларда деҳқончилик қиладиган соҳибкорларимиз омилкорлик билан иш тутсалар бундай ҳудудлардан ҳам мўл ҳосил етиштириб, мўмай даромад олишлари мумкин.


2017 йил 22 августда Нодавлат таълим маркази очилди. Таъсисчи асосий воситалар яъни, компьютер, мебель ва оргтехникаларни ҳадья этди. Бу асосий воситаларни (нахлари 3 млндан кам) қайси счетга олиб борса тўғри булади? 5-сон БҲМС бўйича асосий воситалар 50 ЭКИҲдан кам бўлмаслиги керак. Марказ 325-сон Қарорга мувофиқ солиқ имтиёзидан фойдаланади. Шунга ЯСТ бўйича проводкалари 9820 – 6411 ишлатса бўладими ёки тўғри 8840 - 6411 олиб борилиши керакми? Марказ янги очилгани учун харажатларни 3290 счетига олиб бориш мумкинми? 3290 счетни кўллаш қоидалари қандай?\n1.Корхонадаги операцияларни акс эттириш 21-сон БҲМСга 2-иловада назарда тутилган тартибга мувофиқ амалга оширилади.\nДарҳақиқат, 5-сон БҲМС “Асосий воситалар”да қиймати ЭКИҲнинг 50 бараваридан кам бўлмаган ва хизмат муддати 1 йилдан ортиқ бўлган товар моддий қимматликларни (ТМҚ) асосий восита сифатида тан олиниши белгиланган.\nШу билан бирга, корхонанинг раҳбари асосий восита сифатида тан олинувчи қимматликларнинг бундан паст қийматини белгилаши мумкинлиги назарда тутилган (5-сон БҲМСнинг 4-банди). Шунга кўра, агар корхонангиз раҳбари ҳисоб сиёсатида асосий воситаларнинг қийматини ЭКИҲнинг 50 баробаридан кам қийматини белгиламаган бўлса, санаб ўтилган ТМҚларни 1080 "Инвентарь ва хўжалик жиҳозлари" счётига кирим қилиш мумкин:\nДт 1080 "Инвентарь ва хўжалик жиҳозлари"\nКт 8530 "Текинга олинган мулк".\nУларнинг қиймати фойдаланишга берилган вақтда ишлаб чиқариш ёки давр харажатларига тўлиқ қўшилиши мумкин. Фойдаланишдаги инвентарь ва хўжалик жиҳозларининг сақланишини таъминлаш мақсадида кейинчалик уларнинг ҳисоби балансдан ташқари 014 "Фойдаланишдаги инвентарь ва хўжалик жиҳозлари" счётида цех, омбор ва алоҳида фойдаланувчилар бўйича юритилади (21-сон БҲМСга 2-илованинг 99-банди з-қисми).\nИнвентарь ва хўжалик жиҳозлари кейинчалик фойдаланишга яроқсиз ҳолга келган ҳолларда уларни балансдан ташқари счётдан ҳисобдан чиқариш белгиланган тартибда расмийлаштирилган ҳисобдан чиқариш далолатномасига асосан амалга оширилади.\n2.НТМ томонидан ЯСТ бўйича солиқ имтиёзидан фойдаланиш масаласи қонунчилик билан тўлиқ тартибга солинмаган. Бу ҳақида батафсил экспертимизнинг қуйидаги жавобида ўқишингиз мумкин:\nҚўшимча равишда айтиш мумкинки, солиқ имтиёзлари ҳисобини юритиш Низомга (АВ томонидан 02.04.2005 й. 1463-сон билан рўйхатга олинган) мувофиқ амалга оширилади. Президентнинг 17.04.2006й. ПҚ-325-сонли қарорига асосан белгиланган имтиёзлар учун бўшаган маблағларни муайян мақсадларга йўналтириш шарти назарда тутилмаган. Улар бухгалтерия ҳисоби счетларида акс эттирилмайди. Бу ҳақида ҳам батафсил маълумот юқоридаги экспертимиз жавобида келтирилган.\n3.Йўқ, барча харажатларни ҳам 3290 "Бошқа кечиктирилган харажатлар" счётга олиб бориб бўлмайди.\nКорхона харажатларини счетларда акс эттириш Низомга (ЎзР ВМ 05.02.1999 й. 54-сон қарорига илова) мувофиқ амалга оширилади. Корхона унда белгиланган қоидаларга қатъий амал қилиши зарур. Масалан, хизматлар таннархини ҳисобга олувчи харажатлар даромадлар тан олинган вақтда 9130 “Бажарилган иш ва кўрсатилган хизматларнинг таннархи” счетига олиб борилиши ва даромад билан таққосланиши зарур. Чунки, таннархидан паст нархда реализация қилинган хизматлар учун солиқ солиш базаси сифатида хизматнинг таннархи ҳисобга олинади.\nагар инвентарь ва хўжалик анжомларининг қиймати бир бирлик (комплект) учун харид қилиш пайтида ЎзР белгиланган ЭКИҲнинг 10 бараваридан ортиқ бўлса, унда ташкилот уларни фойдаланишга беришда ушбу инвентарь ва хўжалик анжомларининг қийматини муддати кечиктирилган харажатларга (3290 "Бошқа кечиктирилган харажатлар") киритиши мумкин (4-сон БҲМС 60-банди).\nБошқа кечиктирилган харажатларнинг жорий қисмига, узоқ муддатли қисми 0990 "Бошқа узоқ муддатли кечиктирилган харажатлар" счётида ҳисобга олинадиган ва келгуси давр харажатларини ҳисобга олувчи счётларда (3100) ҳисобга олиш назарда тутилмаган харажатлар киради. Масалан, саноатнинг мавсумий тармоқларида ишлаб чиқаришга тайёргарлик, ернинг рекультивацияси ва бошқалар билан боғлиқ харажатлар (21-сон БҲМСга 2-илованинг 165-банди).\n0990 "Бошқа узоқ муддатли кечиктирилган харажатлар" счёти одатда узоқ муддатли аванс тўловини тўлаганда ишлатилади, масалан келгуси даврлар (узоқ муддатли) ҳисобига тўланган ижара, абонент тўловлари каби. У бўйича аналитик ҳисоб ҳар бир берилган бўнак бўйича мол етказиб берувчи ёки пудратчи бўйича юритилади (21-сон БҲМСга 2-илованинг 83-банди).\n0810 хисобдаги Капитал қўйилмалар хисоби тўғрисида... Далее\nКорхонамиз МЧЖ. Офис жиҳозларини (кресло, стол, диван) 10.80 счетга қабул қилганмиз. ... Далее\nМЧЖ шаклидаги корхона 2017 йилда валютада кредит олган. Валюта кредити бўйича қарздорликнинг валюта моддаларини қайта баҳолаш натижасида юзага келган валюта курси фарқидан зарар суммасидан 3290 счёт дебетида 2018 йил 01 январь ҳолатига 975 млн сўм қолдик мавжуд бўлиб, жамият таъсисчиларининг жамиятнинг Устав жамғармасига фаолият давомида қўшган ва тўпланган маблағлари 6630 счёт кредитида 1 174,0 млн сўмни ташкил этади.... Далее


Ана холос! “Милан” 24 ёшли дарвозабонини 40 ёшли дарвозабонга рокировка қилди\n8 январь, 2017, 12:49\nИталиянинг “Кальяри” жамоасида фаолият олиб бораётган 40 ёшли дарвозабон Марко Сторари яна “Милан” дарвозасини қўриқлайдиган бўлди.\nCalcio Mercato нашрининг маълум қилишича бугун бўлиб ўтадиган “Кальяри” ва “Милан” жамоалари ўртасидаги баҳс олдидан “россонерилар” спорт директори Адриано Галлиани дарвозабон Сторарини яна “Сан-Сиро”га қайтариш бўйича келишувга эришди. Энди у мавсумни “Милан”да якунлайди.\nШуни қўшимча қилиш керакки миланликлар келишувга кўра “Кальяри”га ўзининг 24 ёшли дарвозабони Габриэлни мавсум сўнгига қадар берадиган бўлди. Энди бразилиялик голкипер “Кальяри”да ўйин амалиётига эга бўлиши табиий.\nМаълумот учун, Марко Сторари 2007-2010 йилларда айнан “Милан” жамоаси шарафини ҳимоя қилган.\nАввалроқ эса “Ювентус” “россонерилар”нинг 17 ёшли дарвозабонига жиддий қизиқиш билдираётгани ҳақида хабар берган эдик.


СИФАТ МУҲИММИ ЁКИ НАРХ?\n«подвал»да чиқарилган дафтарлар нега мактаб бозорларида сотиляпти?\nШу кунларда мактаб бозорлари гавжум. Ҳамма ўқув қуроллари олгани ошиққан: маҳсулотнинг сифати, нархини сўраб, ҳам яхши, ҳам арзонини қидиради. Тўғри-да, ота-она фарзандини ўйлайди, сифатли буюм ишлатсин, дейди. Кўпчилик ўқув қуроллари олаётганда бир саволни бераётгани эътиборимни тортди: «Четники борми?»\nНима сабабдан харидорлар ўртасида ўзимизда эмас, чет элда ишлаб чиқарилган маҳсулотларга талаб катта? Маҳаллий ўқув қуролларимиз сифати шунчалик пастми?\nМактаб бозорларидан бирига бориб, шу саволга жавоб қидирдик. Мана, қўлимизда энг харидоргир ўқув қуроли — ўн икки варақли дафтар. Асосан, бошланғич синф ўқувчиларига мўлжаллангани 300 сўмдан 600 сўмгача сотилмоқда. Бу қиймат, албатта, унинг сифатига қараб белгиланган. Аниқроғи, варағи қай даражада тиниқ ва қалинлигидан келиб чиқади. Буни биргина муқовасига қараб ҳам пайқаш мумкин.\nХуллас, ўрта ҳисобда 350, 400 сўмдаги дафтарларнинг ҳаммаси ҳам талабга жавоб бермайди. Уларнинг айримлари варағи шу қадар юпқа ишланганки, орқа томони чизиқлари кўринади. Сал қаттиқроқ тортсангиз, йиртилиб кетади. Бошланғич синф ўқувчиси ручкани қаттиқ ушлаб, босиб ёзишини инобатга олсак, бундай дафтарлар ёзишга чидамли эмас. Камига ручканинг изи варақнинг ёзилмаган саҳифаларига ҳам ўтса, ҳар қандай харидор бундай дафтардан, қўполроқ айтганда, «черновик» сифатида ҳам фойдаланмаса керак.\nСавол туғилади: дафтар варағи юпқа бўлса, ёзув тугул ручканинг учи варақни тешиб қўядиган бўлса, бундай сифатсиз ўқув қуролини ким ҳам харид қилгиси келади? Наҳотки, дафтарни ишлаб чиқариш жараёнида шу оддийгина жиҳатлар инобатга олинмаса?\nЯна бир эътиборли томони, дафтарларнинг орқа томонида уни ишлаб чиқарган корхонанинг номи, манзили, телефон рақами, қандай стандарт асосида тайёрлангани, штрих код каби муҳим маълумотлар ҳаммасида ҳам мавжуд эмас. Масалан, дафтарларда фақат «Ўзбекистонда ишлаб чиқарилган» деган ёзувни кўрасиз. Бўлди, бошқа ҳеч қандай маълумот йўқ. Фақат биттасида шу сўзга қўшимча равишда «20000 дона баҳоси келишилган нархда» (айнан шундай дейилган) «ЧП Абдумаликов», деган ёзув бор, холос.\nБир ўйлаб кўрайлик. Ким у «ЧП Абдумаликов»? Уни қаердан топиш мумкин? У ўзи ҳақиқий корхонами? Ёки дафтар қўлбола усулда, «подвал»да тайёрланганми? Қизиқ, ишлаб чиқарувчиси номаълум, ноқонуний дафтарлар қандай қилиб мактаб бозорларида сотиляпти? Ажабланарлиси, дафтарларнинг ўлчами ҳам бир хил эмас. Бир-биридан фарқланади, ностандарт. Нима учун?\nЭнди чет эл технологияси асосида тайёрланган дафтарларга разм соламиз. Муқоваси тиниқ, сифати ҳам яхши. Орқасида эса биз юқорида айтиб ўтган маълумотларнинг деярли барчаси бор. Шу ўринда яна бир савол туғилади: «Ўзбекистонда ишлаб чиқарилган», деган ёрлиқдаги дафтарларга корхона тўғрисидаги маълумотларни ҳам жойлаштиришга нима монелик қилади? Шундай йўл тутса, қайтага ўзларига яхши эмасми? Бирор киши буюртма берганда боши қотиб юрмайди. Ёки бу корхоналар яширинча фаолият кўрсатадими?\nҲа, ўқув қуроллари сифати рақобатбардош бўлмас экан, одамлар хорижнинг ёки хориж технологияси асосида тайёрланган маҳсулотга талпинаверади. Бунга барҳам бериш фурсати аллақачон етган…


16:00 / 12 июль 2473 pdf Ўқиш режими + -\nعَنْ عَلِيٍّ رَضِي اللهُ عَنْهُ ، عَنِ النَّبِيِّ صَلَّى اللهُ عَلَيْهِ وَسَلَّمَ قَالَ: «لَا يُؤْمِنُ عَبْدٌ حَتَّى يُؤْمِنَ بِأَرْبَعٍ: يَشْهَدَ أَنْ لَا إِلَهَ إِلَّا اللهُ وَأَنِّي رَسُولُ اللهِ بَعَثَنِي بِالْحَقِّ، وَيُؤْمِنَ بِالْمَوْتِ، وَيُؤْمِنَ بِالْبَعْثِ بَعْدَ الْمَوْتِ، وَيُؤْمِنَ بِالْقَدَرِ».\n«Банда тўрт нарсага иймон келтирмагунича мўмин бўла олмайди: Аллоҳдан ўзга илоҳ йўқлигига ва мен Аллоҳнинг Расулиман-у, У Зот мени ҳақ ила юборганига шаҳодат беради; Ўлимга иймон келтиради; Ўлгандан кейин қайта тирилишга иймон келтиради; Қадарга иймон келтиради».\nПайғамбаримиз соллаллоҳу алайҳи васаллам ўзларининг ушбу ҳадисларида мўмин-мусулмон киши иймон келтириши лозим бўлган тўрт нарсани алоҳида таъкидламоқдалар.\nШу тўрт нарса ичида қадарга иймон келтириш ҳам бор. Ҳадиснинг аввалида Пайғамбаримиз соллаллоҳу алайҳи васаллам эшитувчига кучли таъсир қилувчи олий услубни ишлатмоқдалар. Яъни «Банда тўрт нарсага иймон келтирмагунча, мўмин бўла олмайди», демоқдалар.\nБу, комил иймон ушбу тўрт нарсадан иборатдир, дегани эмас, албатта. Лекин мазкур тўрт нарсага иймон келтириш ўта муҳим эканини, буларсиз иймон ҳақида сўз ҳам очиб бўлмайдиган нарсалар эканини таъкидлашдир. Сўнгра ўша тўрт нарсани батафсил баён қилишни бошлайдилар.\n1. «Аллоҳдан ўзга Илоҳ йўқлигига ва мен Аллоҳнинг Расулиман-у, У Зот мени ҳақ ила юборганига шоҳидлик беради».\nБу тавҳид калимасидир, иймоннинг аслидир, инсоният учун энг зарур нарсадир. Шу нарсага иймон йўқ экан, бошқа нарсаларга ҳам иймон бўлмайди. Шу шоҳидлик бўлмаса, амаллар ҳам қабул қилинмайди. Инсоният фақат Аллоҳ таолонинг Ўзигагина ибодат қилиши, фақат Муҳаммад соллаллоҳу алайҳи васалламни охирги Пайғамбар деб билиши керак. Аллоҳ у кишини ҳақ дин билан юборганини тан олиши керак. Ким шуни тили билан айтиб, дили билан тасдиқласа, мўмин бўлади, акс ҳолда мўмин бўла олмайди.\n2. «Ўлимга иймон келтиради».\nЯъни ўлимнинг ҳақ эканини тан олади. Ана шунга ишониб, ўлимни кўз олдига келтириб яшайди. Бу ҳар бир инсон учун вожиб эътиқод эканини ва унинг ниҳоятда зарур эканини таъкидлашга ҳожат бўлмаса керак. Ўлимга ишонмаган, уни кўз олдига келтириб яшамаган одамдан яхшилик кутиб бўлмайди. Халқ ичида ёмон одамлар ҳақида «ўлмайман, деб ўйлармикан», деган гап юради.\nБу, унинг ёмонлиги ўлимга иймони йўқлигидан келиб чиқади, деб билишдандир. Ўлимни ўйлаш ҳар бир инсон учун ўта зарур бўлганидан ҳам, Пайғамбаримиз соллаллоҳу алайҳи васаллам ўлимга иймон келтиришни тўртта муҳим нарса ичида, Аллоҳга ва Расулга иймон келтиришдан кейин зикр қилмоқдалар.\n3. «Ўлгандан кейин қайта тирилишга иймон келтиради».\nАгар бу иймон бўлмаса, ўлимга ишонишнинг ҳам ҳожати йўқ. Ўлгандан кейин қайта тирилишга ишониш бу дунёда қилинган ишларнинг сўроқ-жавобига ишониш демакдир. Бу эса ўз навбатида, инсонни доимо яхшилик қилишга чорловчи омилдир. Агар «Дунёдаги ёмонликлар асосан ўлгандан кейин қайта тирилишга иймон йўқлиги ёки унинг заифлигидан келиб чиқади», десак, муболаға қилмаган бўламиз. Шунинг учун ҳам ушбу ҳадиси шарифда бунга бўлган иймон алоҳида таъкидланиб келмоқда.\n4. «Қадарга иймон келтиради».\nБу қадарга бўлган иймоннинг нақадар муҳимлигининг яна бир бор таъкидидир.\nМуфтий ҳазратлари бошчилигидаги уламоларнинг Тошкент вилоятига ташрифи давом этади\n11:00 / 12 июль 175\nУламоларнинг Тошкент вилоятига ташрифи давом этмоқда\n21:43 / 12 июль 210\n2500 13:10 / 25.03.2019\n4427 17:55 / 13.07.2017\n2500 11:00 / 18.03.2019\n1630 19:12 / 19.10.2018


Оқибатли одамлар орасида\nФоторепортаж: Шавкат Мирзиёевнинг Корея Республикасига давлат ташрифи (22-23 ноябрь) Иш билан банд бўлмаган юртдошларимиз диққатига! Жанубий Корея Ўзбекистонга 500 миллион АҚШ доллари миқдорида сармоя йўналтиради Ўзбекистон — Корея Республикаси: ҳамкорликни ривожлантириш учун мавжуд имконият ва салоҳият тўлиқ ишга солинмаётгани қайд этилди Ўзбекистон ва Қозоғистон Президентлари бир-бирларини қутладилар Спорт паспорти тўғрисидаги низом тасдиқланди. Ундан қандай ҳолларда фойдаланиш мумкин? Тошкентга 24 ноябрь куни Аскар Мамин бошчилигида делегация келади Адлия вазири Руслан Давлетов Қозоғистон Республикасининг Ўзбекистондаги элчиси Эрик Утембаев билан учрашди Парк Вон Сун Шавкат Мирзиёевга Сеул шаҳрининг фахрий фуқаролигини топширади Демократик қадриятларга содиқлик ифодаси Тошкент метрополитени: Ривожланишнинг дадил одимлари Дарёнинг ҳам эгаси бор! Сайёҳ кейинги сафар гилам олади Фермер хўжалигида энди чеварлар ҳам ишлайди Антиқа гуруч «Китоб 24» акцияси: Фаол мутолаа майдони Хоразмда Халқаро Амударё кунлари Икки босқичли модернизация Жиноятнинг илдизи қаерда? Олтинкўлнинг кўркам бозори Ислом Каримов ёдгорлик мажмуасида Япониянинг «Сока Гаккай» ташкилоти вице-президенти Кендзи Йосиго билан учрашув ўтказилди Эксклюзив: Мун Чжэ Ин Мирзиёевни Кореяга нима учун таклиф қилганига изоҳ берди Кореяда “Ўзбекистон Республикаси Президенти Шавкат Мирзиёев” номли китоб чоп этилди Шавкат Мирзиёев Жанубий Корея - Ўзбекистон бизнес-форумида иштирок этди Президент қарори:“Мард ўғлон” давлат мукофоти таъсис этилди Меҳнат вазирлиги ҳамда Кичик ва ўрта бизнес конвергент ассоциациялари Уюшмаси (Корея) ўртасида меморандум имзоланди Тошкент – Сеул: Кореялик ишбилармонлардан интервью (Видео) Ўзбекистонда “Hyundai” автомобиллари ишлаб чиқарилади Ўзбекистон ва Корея Республикаси ўртасида қиймати 12,3 миллиард АҚШ долларидан зиёд бўлган 75 та ҳужжат “Evergreen Holdings” (Корея) Ўзбекистонда цемент заводи қурилиши учун 300 миллион доллар сармоя киритади\nПайшанба, 23 Ноябрь 2017\n...Зангиота туманидаги “Масалбой” қишлоқ фуқаролар йиғини идораси хийла ичкарироқда экан. Ҳамроҳимиз — шу ерлик нуронийлардан бири Собир Қаюмов йўл-йўлакай ҳамқишлоқлари эришаётган ютуқлар ҳақида гапириб бораркан, жиндай мутойиба қилиб қолди.\n— “Гиннеснинг рекордлар китоби” ҳақида эшитгансиз. Ер юзида “энг” билан бошланадиган нимаики қизиқ гап бўлса, барчаси шу ерда. Эҳ, аттанг, ҳали бу китобга тушмаган жойлар, кирмаган номлар кўп-да. Масалан, биз, масалбойликларга қолса, шу китобни “энг ёш қишлоқ оқсоқоли” деган яна бир муҳим маълумот билан бойитсак, деймиз...\nҲамроҳимиз ҳазили сабаб бўлиб, худди шу қишлоқ фуқаролар йиғинига раислик қилаётган Жаҳонгир ўиёсов фаолияти билан қизиқиб қолдик. Навқирон қишлоқ раиси ва у бошчилик қилаётган ҳудуд тимсолида мамлакатимизда фуқаролар ўзини ўзи бошқариш тизими — қишлоқ, маҳалла деган ноёб институтнинг одамлар ҳаёти, турмуш тарзидаги ўрни бениҳоя катта эканига яна бир карра амин бўлдик.\n— Икки йил аввал қишлоқ фуқаролар йиғини раислигига тавсия қилишганда, қандоқ бўларкин, деб иккиландим, — дейди Жаҳонгир. — Ҳар куни минглаб одамларнинг иссиқ-совуғидан бохабар бўлиб туриш мен каби ҳали ҳаётнинг пасту баландини кўрмаган йигит учун осон эмасди-да.\nИш бошлаган кезларим Юртбошимизнинг биз, ёшларга қарата айтган жуда кўп гапларидан куч, илҳом олдим. Ватанга бўлган меҳр ишончимни оширди. Қолаверса, қишлоқдошлар меҳри, қўллаб-қувватлаши бир ғайратингга ўн ғайрат қўшаркан.\nҲар қандай мушкул вазифада ҳам шуларга суяниб, кўпни кўрган нуронийларимиз панд-насиҳатларига амал қилиб, иш кўраяпмиз. Буёғини сўрасангиз, қишлоғимиз одамлари аҳил, меҳр-оқибатли. Ҳунармандчилик, боғдорчилик, гулчилик, чорвачилик дегандай, ҳар бир оиланинг ўз даромад манбаи бор.\nАйтгандек, тунов куни оқсоқолларимиз йиғилишида ҳисоблаб чиқдик. Қишлоғимиз спортчи ёшларининг олган медаллари сони 100 тадан ошибди. Ўндан зиёд ўсмиримиз кураш бўйича халқаро мусобақалар ғолиби экан. Охирги бир йил ичида қишлоғимизда ўндан ортиқ оилавий корхона иш бошлаб, уларда ёшларимиз учун салкам 100 та иш ўрни яратилибди.\nДарҳақиқат, Марҳабо Мамадалиева, Саодат Жабборова каби қишлоқ чеварлари очган тикувчилик цехларининг ҳар бирида 15-20 нафардан, тадбиркорлар Рихсивой Мажидов, Мавлон Бозоровнинг терини қайта ишлаш, спорт сумкалари тикишга ихтисослаштирилган кичик корхоналарида ҳам 10-15 нафардан ёшлар ишли бўлди. Фермер Жўравой Маҳаматов яқиндагина Германиядан 66 бош зотдор қорамол олиб келиб, ўз чорвачилик хўжалигини кенгайтирди.\n— Давлатимизнинг беқиёс ғамхўрлиги билан қишлоғимиз аҳлининг маиший турмуш шароитлари янада яхшиланаяпти, — давом этади раис. — Бу йил қўшимча 2,5 километрлик юқори босимли газ қувурлари тортилиши билан 400 дан ортиқ хонадонимизда табиий газ таъминоти яхшиланди. Нурҳаёт маҳалламизда эса ўнлаб ёш оилалар кўчиб ўтган янги хонадонларга зилол сув кириб борди. Айни пайтда Заргар маҳалламизга ҳам таъминотни яхшилаш мақсадида ичимлик суви тармоқлари ётқизаяпмиз.\n...Шу ерга келганда мобиль телефоннинг туйқус қўнғироғи суҳбатимизни бўлади.\n— Нодиржон Баҳромов, — изоҳ берган бўлди Жаҳонгир телефонда ким биландир қисқача гаплашиб олгач. — Ўтган йили коллежни битириб, оилавий корхона очганди. Ҳозир тўрт-беш тенгқурини ёнига олиб, замонавий профиллардан бежирим эшик-ромлар тайёрлаяпти. Кеча “Кредит олсам, цехимни кенгайтирсам”, деб келувди. Жуда яхши, банкка бирга борамиз, деб ваъда бергандим...\nНодиржоннинг ишлари бароридан келсин, деб хайрлашдик.\n«Ишонч менга қанот бахш этди»\nОна учун фарзанд камоли, ютуғини кўришдан ортиқ бахт йўқ.\nМана, Қоракўл туманидаги “Оқолтин” қишлоқ фуқаролар йиғини ҳудудида яшовчи Жўрақуловлар оиласи бунга мисолдир. Ушбу хонадон соҳибаси Норгул опа тўнғич фарзанди Суҳробни қўшни давлатга — халқаро олимпиадага жўнатар экан, “Сендан умидимиз катта”, дейишни унутмади.\nОна ишончи болага куч бағишларкан. Қоракўл академик лицейининг битирувчиси Суҳроб Жўрақулов Жаутиков халқаро олимпиадасидан бронза медаль билан қайтди. Унда дунёнинг қатор давлатларидан оз эмас, кўп эмас, 170 нафардан зиёд ўқувчи иштирок этди. Шу инобатга олинса, ёш математикнинг бу ютуғига тенгдошлари ҳар қанча ҳавас қилса, арзийди.\n— Математикага жуда қизиқаман, — дейди Суҳроб. — Омадим шундаки, туманимиздаги 52-ихтисослаштирилган умумтаълим мактабида ҳам, лицейда ҳам ўз касбига меҳр қўйган устозларим билим олишга бўлган иштиёқимни кучайтиришди. Ҳозир ҳам дарслардан кейин машғулотларни канда қилмайман. Айни пайтда спорт билан шуғулланишга ҳам вақт топаман. Стол тенниси, футбол, шахмат ўйнашни яхши кўраман.\nЛицей ўқитувчиларининг айтишича, Суҳроб ўз устида кўп ишлайди. Зийрак, зеҳни ўткир. Зарур пайтда диққатини бир жойга жамлай олади. Қолаверса, унинг оилада яхши тарбия кўргани шундоқ сезилиб турибди.\n— Биласиз, билим масканимиздан ўнлаб халқаро ва республика миқёсидаги фан олимпиадалари ғолиблари етишиб чиққан, — дейди лицей директорининг маънавият ишлари бўйича ўринбосари Нурилла Яҳёев. — Суҳробжон шу анъанани давом эттираётган ўқувчиларимиздан. Унинг ўзини тутиши, дунёқарашига ишониб, тенгдошларига дарс ўтиши мумкин бўлган ўқувчи, дея бемалол айта оламиз. Дарвоқе, Жўрақуловлар хонадонининг яна бир умидли вакили лицейимизнинг биринчи босқичида таҳсил олмоқда. Мен Суҳробжоннинг укаси Шаҳобжонни назарда тутаяпман. У ҳам худди акаси каби математикага меҳр қўйган. Умумтаълим мактабида ўқиётганида “Билимлар беллашуви”нинг республика босқичида ғолиб чиқиб, Халқ таълими вазирлиги томонидан компьютер билан тақдирланган. Шунингдек, Чимёндаги ёзги оромгоҳда дам олиб, билимларини мустаҳкамлаган. У акасидан ҳам ўзиб кетса, ажаб эмас.\nЯхши ният — ярим давлат. Фанларни пухта ўзлаштириб, ўз ақл-заковати, салоҳияти билан дунёни лол қолдираётган йигит-қизлар сафининг кенгайиши кўнгилда фахр-ифтихор ҳиссини уйғотади, албатта. Бир оиланинг икки иқтидорли фарзанди мисолида эса Ўзбекистон ёшларининг ҳеч кимдан кам эмаслиги яққол кўриниб турибди.\nТинчлик учун ҳар биримиз масъулмиз\nМен мустақиллик фарзандиман. Шу юртда униб-ўсаётган бахтиёр ёшлардан бириман. Бахтимиз шундаки, биз, ёшларнинг пухта билим эгаси, ўзимиз танлаган соҳа бўйича малакали мутахассис бўлишимиз учун қулай шарт-шароит яратиб берилган.\nБуларнинг барчаси Юртбошимизнинг бевосита ғамхўрлиги, биз, ёшларни фарзандларим, деб эъзозлаши, қолаверса, мамлакатимиздаги тинчлик ва хотиржамлик туфайлидир. Давлатимиз раҳбари 9 май куни пойтахтимизда Хотира ва Қадрлаш кунига бағишланган тадбирда оммавий ахборот воситалари вакиллари билан суҳбат чоғида мамлакатимиз тараққиёти, халқимизнинг бугунги ва эртанги ҳаёти, жаҳондаги мавжуд вазият ҳақида ўта муҳим ва долзарб фикрларни билдирдилар. Бу мулоҳазалар ҳар бир тенгдошимизни ён-атрофда бўлаётган воқеа-ҳодисаларга янада сергаклик билан қарашга, қолаверса, шундай дориламон ва осуда кунларимизни қадрлашга ундайди. Мен осойишта ҳаётимизни асраб-авайлаш, мустақиллигимизни мустаҳкамлаш учун ҳар биримиз масъул эканлигимизни чуқурроқ англаб етдим.\nУлуғ аждодларимизга муносиб тарзда яшаш, жаҳолатга қарши маърифат билан курашиш — чинакам комиллик белгиси. Ота-боболаримиз эришган муваффақиятлар калити ақлу фаросат бўлганлиги тарихдан маълум. Ҳар қандай оғир вазиятда ҳам қиличу қалқондан кўра заковатни устун қўйишган. Биз мана шундай беназир алломаларнинг бетакрор мероси эъзозланиб, навқирон авлод вакилларига ўрнак қилиб кўрсатилаётган юрт фарзандларимиз. Шу боис Президентимизнинг буюк аждодлар хотирасига билдираётган юксак эҳтироми ҳар томонлама ибратлидир.\nҚадри улуғ неъмат\nАвазбек Маҳкамов пойабзал таъмирлаш билан шуғулланади. Касб-ҳунар коллежини тугаллаганидан сўнг, Наманган шаҳри марказида жойлашган маиший хизмат кўрсатиш мажмуасидан кичик бир устахонани ижарага олди. Мижозлар қўли енгил устанинг ишидан кўнгиллари тўлиб, унга дилдан раҳмат айтишади.\nТунов куни унинг дўконига соқоли кўксига тушган отахон қўлида маҳси солинган халтача билан кириб келди. Косибларнинг одати шунақа, қўли ишда бўлса-да, мижозни зериктирмасликка ҳаракат қилади. Бобонинг оёқ кийимини бир сидра кўздан кечириб, айрим жойларини чоклагунча ўтган вақт орасида икки ўртада суҳбат қизиди. Юртимиздаги ўзгаришлар, Наманганнинг бугунги жамоли, ҳамюртларимизнинг бунёдкорона меҳнати ҳақида сўз кетди. Гап гапга уланиб, бобо ўзининг ёшлик чоғларини ёдга олди.\n— Жуда оғир замонлар эди-да, — дея хўрсинганича косиб йигитчага кўнглини ёзади отахон. — Оиламиз серфарзанд бўлиб, қорнимиз нонга, устимиз кийим-бошга ёлчимаган. Бугунгидай чиройли туфлилар қаерда эди, мактабга этик кийиб борардик. У ҳам ҳаммада бўлавермас, кўпинча ака-укалар битта пойабзалдан навбати билан фойдаланардик. Баъзан оёқ кийими бир вақтнинг ўзида икки кишига зарур бўлиб қолган чоғдаги тортишув, жанжални қўяверинг. Ҳаёт ҳаминқадар бўлган бундай кунларнинг юзи қурсин, дейман. Ахир шундай дориламон кунлар ҳам келар экан-ку! Бугун ҳали мактабга бормаган невараларимнинг ўзида йил фаслларига мўлжалланган бир неча жуфт пойабзал. Боғчага унисини қўйиб, бунисини кийиб боради. Болалар ҳам замонга қараб, ўсиб-улғаяр экан-да. Учинчи синфда ўқийдиган Заҳро исмли неварам бор. Бирам қақажон, худди катталардай фикрлашидан ҳайратга тушаман. Мактабда компьютер, инглиз тилини ўргатишаётганидан хурсанд.\nПешонамизнинг ярқирагани, энг аввало, юртимиз мустақил бўлгани, халқимизнинг ҳалол меҳнат билан топган-тутгани ўзига, тўй-тўйчиқларни ўтказиш, бири-биридан чиройли иморатларни қуриш, фарзандини ҳеч кимдан кам қилмай ўстиришга буюраётганида. Бундай замоннинг бошидан сув ўгириб ичсанг арзийди. Сизу бизга қолаётгани фаровон турмуш кечиришимиз учун яратилган моддий ва маънавий неъматларни асраб-авайлаш, озод ва обод Ватанга муносиб инсон бўлиш.\nОтахоннинг гаплари охирлаган чоғда Авазбек маҳсини таъмирдан чиқариб, бир сидра мойлаб бўлган эди. У буюртмани бажариб, яна бир кишининг кўнглини олганидан дилида қониқиш ҳосил қилди. Ўз навбатида, бобонинг хотираларидан таъсирланиб, ўзининг бугунгидай тўкин-сочин замонда севган касбидан ҳалол ризқ топиб, ҳеч нарсадан камлик кўрмай яшаётгани учун “Ҳар бир кунимизда ибрат бор. Отахон тўғри айтадилар, бундай кунларнинг қадрига етиш ҳаммамизнинг бурчимиз”, деб қўйди ўзига ўзи.\nМумтоз наволар сеҳри\nЗиёлилар оиласида туғилганман. Яхши эслайман, уйимиздан ҳар доим мумтоз қўшиқлар эшитилиб турарди. Бобом, айниқса, бундай наволарни алоҳида меҳр билан тинглар, эскигина магнитофонимиз олдида ҳофизларимизнинг кассеталари тизилиб турарди. Кўп кузатардим: бобом ҳам, отам ҳам бирор юмуш бажараётган бўлсалар, албатта, хиргойи қилардилар. Бундай муҳит менда санъатга бўлган иштиёқни шакллантирди. Шу тариқа мумтоз қўшиқларни куйлаш севимли машғулотимга айланди.\nМактабдаги тадбирларда, турли кўрик-танловларда, фестивалларда қатнашиб, қўшиқ айтадиган, кўпчиликнинг эътирофини эшитадиган бўлдим. Мумтоз қўшиқларни куйлаш учун инсондан мустаҳкам ирода, сабот ва матонат, астойдил меҳнат қилиш талаб этилади. Машаққатлардан чўчимаган киши борки, албатта, мақсадига эришар экан. Мен ҳам “Ниҳол” мукофотининг 2013 йилдаги совриндори бўлдим. Бу давлатимиз томонидан ёшларга кўрсатилаётган беқиёс ғамхўрлик, ҳаётимизнинг осудалиги, мен каби йигит-қизлар доимо қўллаб-қувватланаётганининг яна бир амалий ифодасидир. Юқорида айтганимдек, турли тадбирларда қатнашиб, амин бўлдимки, бизнинг саодатманд юртимизда иқтидорли ёшлар доимий рағбатлантирилмоқда. Бундай меҳр ҳамда эътибор ёшларни ўз устида янада кўпроқ ишлаш, ўқиш-изланишга ундайди.\nҲозирги кунда Урганч давлат университетида санъат йўналишида таҳсил олаяпман. Хоразм мақомларидан “Сегоҳ”, “Дугоҳ”, “Нақш сегоҳ”ни маромига етказиб ижро этишга ҳаракат қилаяпман. Айниқса, Навоий, Феруз, Огаҳий ғазаллари билан айтиладиган қўшиқларни севиб куйлайман. Бунда менга устозим, Ўзбекистон Республикаси халқ ҳофизи Фарҳод Давлетов яқин кўмакчи бўлаяпти.\nТалабалар, умуман, ёшларнинг мумтоз мусиқа ва қўшиқларимизга қизиқишларини ошираяпмиз. Чунки бундай куй-қўшиқлар кишининг маънавий-ахлоқий тарбиясини шакллантиради, миллий маданиятимизни тарғиб қилишда, ўзлигимизни англашда муҳим аҳамиятга эга. Ёшларни аждодларимиз меросига ҳурмат руҳида, юксак маънавият соҳиблари этиб тарбиялайди. Миллий мусиқий меросимиз, мақом намуналари, мумтоз наволар инсонни руҳан поклайди, қалбан юксалтиради. Уларни тинглаган инсоннинг қалбида олижаноблик, ирода, сабр-қаноат, ҳалоллик сингари эзгу фазилатлар шаклланади.\nШунинг учун ҳам юрагимдаги туйғулар мени мумтоз қўшиқлар орқали она-юртимни мадҳ этишга, унинг довруғини дунёга таратиш йўлида тинмай меҳнат қилишга, ижодий изланишга, янги, янада мукаммалроқ, халқимизнинг чинакам кўнгил мулкига айланадиган қўшиқларни маромига етказиб куйлашга, тингловчиларга тақдим этишга ундайверади.\n«Ниҳол» мукофоти совриндори.\nМазкур рукндаги бошқа мақолалар: « Оққуш парвозидек мафтункор\tИбрат мактабининг ворисларимиз »\nИш билан банд бўлмаган юртдошларимиз диққатига!\nЖанубий Корея Ўзбекистонга 500 миллион АҚШ доллари миқдорида сармоя йўналтиради\nСпорт паспорти тўғрисидаги низом тасдиқланди. Ундан қандай ҳолларда фойдаланиш мумкин?\nАдлия вазири Руслан Давлетов Қозоғистон Республикасининг Ўзбекистондаги элчиси Эрик Утембаев билан учрашди\nТошкент метрополитени: Ривожланишнинг дадил одимлари\nДарёнинг ҳам эгаси бор!\nСайёҳ кейинги сафар гилам олади\nФермер хўжалигида энди чеварлар ҳам ишлайди\n«Китоб 24» акцияси: Фаол мутолаа майдони\nХоразмда Халқаро Амударё кунлари\nИкки босқичли модернизация\nЖиноятнинг илдизи қаерда?\nОлтинкўлнинг кўркам бозори\nИслом Каримов ёдгорлик мажмуасида Япониянинг «Сока Гаккай» ташкилоти вице-президенти Кендзи Йосиго билан учрашув ўтказилди


Карантиндан сўнг вазн йўқотиш усуллари айтилди | Qalampir.uz\nКарантиндан сўнг вазн йўқотиш усуллари айтилди\nСаломатлик\t12 Июнь 14:46 7408\nБританиянинг "Cambridge Weight Plan" марказининг диетологлари карантиндан сўнг 14 кун ўтгач қандай қилиб вазн йўқотиш мумкинлиги ҳақида маълум қилишди. Уларнинг тавсиялари "The Mirror" нашри томонидан нашр этилган.\nТадқиқотчиларнинг таъкидлашича, британияликларнинг деярли ярми ўз-ўзини изоляция қилиш даврида вазн йиғишган. Бунинг сабаби кўпчилик аввалгидан камроқ ҳаракат қила бошлаган, кўпроқ ичган ва тартибсиз овқатланилган. Диетологлар шундан келиб чиқиб тезда аввалги ҳолатга қайтиш учун бир қатор тавсиялар бердилар.\nАввало, мутахассислар ресторанлардан етказиб бериладиган ва ярим тайёр маҳсулотлардан тайёрланадиган овқатлардан воз кечишни маслаҳат беришади. Мутахассислар одамларга Ўрта ер денгизи парҳезига риоя қилишни тавсия этадилар.\nБу қандай парҳез? Бу усул сизга кам оқсилли таомларни кўп истеъмол қилишингиз кераклигини англатади. Бундай таомлар рўйхатида товуқ, балиқ, тухум, ловия ва ясмиқ аввалги ўринларда туради. Овқатларни зайтун ёғида пишириш албатта фойдадан ҳоли эмас. Бундан ташқари, сизнинг менюингизда кўпроқ мева, сабзавот ва кам углеводли маҳсулотлар, масалан, "қора нон" бўлиши керак.\n"Cambridge Weight Plan" диетологи Линда Фостернинг таъкидлашича, юқоридаги озиқ-овқатлар танани энергия билан тўлдиради ва очлик туйғусини сусайтиради, мева ва сабзавотлар сувсизланишни олдини олади. Шу билан бирга, у мевалардан кўра кўпроқ сабзавот истеъмол қилишингиз кераклигини маслаҳат берди, аммо картошкадан бутунлай воз кечишингизни тавсия қилади. Шунингдек, у иложи борича кўпроқ сув, чой, ва қаҳва ичишни маслаҳат берди. Фостернинг таъкидлашича, ҳозирги пайтда алкогол ва кўп углеводли, масалан, печенье ва бошқа ширинликлар, шунингдек ортиқча туз ва шакарни истеъмол қилишдан воз кечиш керак.\nДиетолог овқатланиш одатларининг кескин ўзгариши стрессга олиб келиши мумкинлигини таъкидлади. Шунинг учун кунига камида ўн дақиқа дам олиш, медитация, ванна қабул қилиш ёки яхши китоб ўқиш каби машғулотлар билан шуғулланиш мақсадга мувофиқ.\nДиета вазн йўқотиш тавсия\n26 Сентябрь 13:35 40658\n28 Сентябрь 10:15 38181\n27 Сентябрь 21:41 37225\n26 Сентябрь 21:29 36203\n26 Сентябрь 11:26 34622


Aфғонистон: Исломнинг кириб келиши ва мусулмонлар ҳаёти | Azon.uz - Ахборот-таҳлилий портал\n2644 09:40 16.09.2020\nAфғонистон - Марказий ва Жанубий Осиё чорраҳасида жойлашган мамлакат, шарқда ва жанубда Покистон билан, ғарбда Эрон, Шимолда Туркманистон, Ўзбекистон ва Тожикистон ва шимоли-шарқда Хитой билан чегарадош. Пойтахти ва энг катта шаҳри Кобул бўлган бу тоғли мамлакатнинг ҳозирги аҳолиси, БМТнинг 2020 йилги статистикаларига кўра, 39 098 292 кишини ташкил этиб, бу бутун дунё аҳолисининг 0,5 фоизига тенгдир. Умумий ер майдони 652,860 км2 дан иборат. Тўртта этник гуруҳ - пуштунлар, тожиклар, ҳазоралар ва ўзбеклардан иборат бу мамлакатда ҳар бир этник гуруҳ тан олинади ва уларнинг ҳар бири Aфғонистон миллий мадҳиясида эътироф этилади.\nAфғонистон - ижро этувчи, қонун чиқарувчи ва суд ҳокимиятидан иборат республикадир. Миллий ассамблея - қонун чиқарувчи ҳокимият бўлиб, у икки палатали - Халқ ва Оқсоқоллар кенгашидан ташкил топган. Aфғонистон маъмурий жиҳатдан 34 вилоятга бўлинган бўлиб, уларнинг ҳар бири ўз округида ҳокимлари томонидан бошқарилади. Вилоят ҳокимларини Aфғонистон президенти тайинлайди, туман ҳокимларини эса вилоят ҳокимлари танлайди. Вилоят губернаторлари (ҳоким) Кобулдаги марказий ҳукумат вакиллари бўлиб, ўз вилоятлари ичидаги барча маъмурий ва расмий масалалар учун жавобгардир.\nДавлатнинг ҳозирги президенти - афғонистонлик академик, иқтисодчи ва сиёсатчи - Aшраф Ғани (1949 йил 19 май) биринчи марта 2014 йил 20 сентябрда ва 2019 йил 28 сентябрдаги сайловда президент этиб сайланган, шунингдек, 2020 йил 9 мартда иккинчи марта ушбу лавозимга қасамёд қилди.\n"Aфғон" сўзининг келиб чиқиши баъзи олимларнинг фикрига кўра, Ҳиндикуш минтақасининг қадимги аҳолиси бўлган Aвакан ёки Aссакан исмларидан келиб чиққан бўлиб, сўзма-сўз "отлиқлар", "от боқувчилар" ёки "отлиқлар" деган маънони англатган. Минг йиллар давомида ҳозирги Aфғонистоннинг бир қатор шаҳарлари турли империяларнинг пойтахтлари бўлиб хизмат қилишган. Aфғонистонда юнон-бақтрияликлар, саклар, кушонлар, кидаритлар, эфталитлар, алхонлар, незаклар, зунбиллар, турк шоҳлари, ҳинду шоҳлар, қонунчилар, сафарлар, сомонийлар, ғазнавийлар, ғурийлар, хоразмийлар каби кўплаб империялар ва подшоликлар ҳукм сурган. Ўрта асрларда темурийлар, мўғуллар ва сафавийлар ва бошқа туркий шоҳлар замонавий давлатнинг сиёсий келиб чиқишини белгилаб берди. Бир нечта нуқталарда бу ҳудуд катта минтақавий империялар таркибига киритилган бўлиб, улар орасида Aҳмонийлар империяси, Македония империяси, Ҳиндистон Мауря империяси ва Ислом империяси бор. ХIХ, ХХ асрларда чет эл истилосига қарши туришда муваффақият қозонгани учун Aфғонистон "империялар қабристони" деб номланган, аммо бу иборани ким яратгани номаълум.\nAрабларнинг Aфғонистонга келиши\nAраб мусулмонлари 642 йилда Ҳирот ва Заранжга Исломни олиб келиб, шарққа ёя бошлагач, бир қанча маҳаллий аҳолининг баъзилари буни қабул қилишди, бошқалари эса исён кўтаришди. Ислом кириб келгунга қадар минтақа аҳолиси асосан буддавийлар ва зардуштийлар бўлган. Кейинчалик Сомонийлар Ҳиндикушнинг жанубида исломий таъсирини кенгайтирганлар. Х асрда Ғазнавийлар ҳокимият тепасига келгунига қадар Кобулда мусулмонлар ва мусулмон бўлмаганлар ёнма-ён яшаганлар. ХI асрга келиб Маҳмуд Ғазнавий ҳиндларнинг қолган ҳукмдорларини мағлубиятга учратди ва Кофиристондан ташқари кенг минтақани исломлаштирди. Маҳмуд Ғазнани муҳим шаҳарга айлантирди ва Aл-Беруний, Фирдавсий каби зиёлиларга ҳомийлик қилди. Милодий 1219 йилда Чингизхон ва унинг мўғул қўшини бу ҳудудни босиб олган. ХVI аср бошларида Бобур Фарғонадан келиб, Кобулни Aрғун сулоласидан эгаллаб олди. ХVI-ХVIII асрлар оралиғида Ўзбек хоқонлиги Бухоро, Эрон сафавийлари ва бобурийлар ҳам ушбу ҳудуднинг бир қисмини бошқарган. Ўрта асрлар даврида Aфғонистоннинг шимоли-ғарбий ҳудуди Хуросон минтақавий номи билан аталган. Хуросоннинг тўртта пойтахтидан иккитаси (Ҳирот ва Балх) Aфғонистонда жойлашган бўлиб, 19-асрга қадар Хуросон атамаси маҳаллий аҳоли орасида ўз мамлакатларини таърифлаш учун кенг тарқалган. Жорж Элфинстоун ажабланиб ёзишича, чет элликлар "Aфғонистон" деб ном олган мамлакатни ўз аҳолиси "Хуросон" деб аташган экан.\nАфғонистондаги 10 йиллик уруш\n1978 йил 27 апрелда Афғонистонда бошланган исён «Савр инқилоби» номи билан тарихга киради. Мамлакат раҳбари Нурмуҳаммад Таракий СССР билан, Ҳафизуллоҳ Амин эса АҚШ билан яқин алоқалар ўрнатиш тарафдори эди. Аммо мамлакатда АҚШ ва СССР билан бирдай оралиқ масофа сақлаган ҳолда муносабат ўрнатиш тарафдорлари ҳам кўп эди. Ана ўшалар Таракий ва Амин бошқараётган ҳукуматга қарши қурол кўтарди. Шу тариқа, мамлакатда фуқаролар уруши бошланиб кетди.\n1979 йилнинг баҳорида Афғонистон ҳукумати СССРдан ҳарбий ёрдам сўрайди. 1979 йил 25-27 декабрь кунларида Афғонистонга яна қўплаб ҳарбий бўлинмалар олиб кирилди. Амин ўлдирилганидан сўнг Бабрак Кармал Баграмдаги СССР ҳарбий базасидан чиқиб, Кобулга келади ва уни Афғонистон раҳбари деб эълон қилишади. У СССР раҳбариятидан Афғонистонда тинчлик ўрнатиш учун ўз мамлакатига ҳарбийларни киритишни «илтимос қилади». Аммо, бунгача СССР ҳарбийларининг катта қисми Афғонистонга кириб бўлган эди. Шу тариқа Афғонистонда уруш бошланди. Афғонистондаги урушда СССР ҳарбийларига қарши курашаётган томонларни Ғарб давлатлари, хусусан АҚШ ҳар тарафлама қўллаб-қувватлади.\nАфғон уруши СССР учун катта нохушликларни олиб келди. Биринчи навбатда, СССР бу уруш учун ниҳоятда катта маблағ сарфлади. Мамлакат ривожи учун ишлатилиши лозим бўлган маблағ ҳавога совурилди. Афғон урушида АҚШнинг роли - Афғон мухолиф гуруҳларининг вакиллари ўша пайтларда бир неча бор АҚШга ташриф буюради. АҚШ президенти Рональд Рейган уларни Оқ уйда ҳам қабул қилган.\nАфғон уруши АҚШ учун янги қуролларни синаб кўрадиган полигон вазифасини ҳам бажариб беради. 1985 йил 11 март куни К.Черненконинг вафотидан сўнг СССР раҳбарлиги М.Горбачёвга ўтди.\nГорбачёв вазиятни муносиб баҳолади ва Афғон урушида ғалаба қозониб бўлмаслигини яхши англаб етди. 1988 йил 15 майдан бошлаб Афғонистондан қўшинлар чиқарила бошланди. 1989 йил 15 февралда охирги қисмлар Термиздаги Ҳайратон кўпригидан ўтди.\nЎзбекистондан 64 500 нафар йигит Афғон урушида иштирок этган ва улардан 1522 нафари ҳалок бўлган.\nАфғонистондаги 10 йиллик урушда СССР ҳарбийлари жуда кўп йўқотишларга учради. Норасмий маълумотларга кўра, Афғон урушида умумий ҳисобда 2 миллион Афғонистон ҳарбийлари ва фуқаролари ҳалок бўлган. Айрим тадқиқотчилар маълумотларида ҳалок бўлганлар қарийб 3 миллион нафар бўлгани қайд этилган, 5 миллион нафар афғонистонлик эса қочқинга айланган. СССР Афғон уруши учун ҳар йили 800 миллион доллар маблағ ажратган. Норасмий маълумотларга кўра эса СССР бу уруш учун ҳар йили 3 миллиарддан 8,2 миллиард долларгача маблағ сарфлаган. Совет қўшинлари чиқарилганидан сўнг, СССР қўшинларининг Афғонистонда олиб борган ўн йиллик уруши бу мамлакат учун оғир асорат қолдирди. СССР ҳарбийлари чиқарилганидан кейин ҳам Афғонистон тинчимади. Турли гуруҳлар ҳокимият талашиб, фуқаролар уруши бошланиб кетди. Афғонистон ҳануз нотинч бўлиб қолмоқда.\nКўп сонли дарё ва сув омборларига эга бўлишига қарамай, мамлакатнинг катта қисмлари қуруқ. Aфғонистонда қиш пайтида Ҳиндикуш ва Помир тоғларида кучли қор ёғади ва баҳор мавсумида эрийдиган қорлар дарё, кўл ва сойларга киради. Бироқ, мамлакат сувининг учдан икки қисми қўшни Эрон, Покистон ва Туркманистон давлатларига оқиб кетади. Aфғонистоннинг Бадахшон вилояти ва унинг атрофида шимолий-шарқий Ҳиндикуш тоғ тизмасида деярли ҳар йили зилзилалар содир бўлиб туради.\nAфғонистоннинг номинал ялпи ички маҳсулоти 2018 йилда 21,7 миллиард долларни ташкил этди. 1 триллион доллар ва ундан кўпроқ фойдали қазилма конларига эга бўлишига қарамай, у дунёнинг энг кам ривожланган давлатларидан бири бўлиб қолмоқда. Мамлакат 7 миллиард доллардан зиёд маҳсулотни импорт қилади, лекин фақат 784 миллион долларни, асосан мева ва ёнғоқларни экспорт қилади.\nAфғонистон гиламчалари, Aфғонистоннинг асосий экспорт маҳсулотларидан биридир\nҲозирда ривожланиш лойиҳалари Ҳирот, Мозори Шариф ва бошқа шаҳарларда ҳам бошланган. 2018 йилда импортнинг аксарияти Эрон, Хитой, Покистон ва Қозоғистонга тўғри келади, экспортнинг 84 фоизи Покистон ва Ҳиндистонга тўғри келади. Халқаро ташкилотлар маълумотига кўра, Aфғонистон коррупцияга учраган мамлакатлар рўйхатида биринчи ўринда қолмоқда. Қишлоқ хўжалиги маҳсулотларини ишлаб чиқариш - Aфғонистон иқтисодиётининг асосини ташкил этади, 2018 йилга келиб ишчиларнинг тахминан 40 фоизини иш билан таъминлаган. Мамлакат анор, узум, ўрик, қовун ва бошқа янги ва қуруқ меваларни ишлаб чиқариш билан машҳур. Шунингдек, у дунёдаги энг йирик афюн ишлаб чиқарувчиси сифатида танилган – мамлакат иқтисодиётининг 16% ва ундан кўпроғи афюн етиштириш ва сотишдан олинган. Жаҳон банкининг маълумотларига кўра, 2018 йилда қишлоқ аҳолисининг 98% электр энергиясидан фойдаланиш имкониятига эга.\nAҚШ таълим муассасалари кириб бораётган - Aфғонистонда таълим\nAфғонистондаги таълим К-12 ва олий таълимни ўз ичига олади, бу таълим вазирлиги ва олий таълим вазирлиги томонидан назорат қилинади. Мамлакатда 16000 дан зиёд мактаб мавжуд ва тахминан 9 миллион ўқувчи бор. Бунинг тахминан 60% эркаклар ва 40% аёллар. Мамлакатнинг турли университетларида 174000 дан ортиқ талабалар таҳсил олишмоқда. Уларнинг тахминан 21% аёллардир. Aфғонистоннинг энг яхши университетлари - Aфғонистон Aмерика университети, ундан кейин Кобул университети, иккаласи ҳам Кобулда жойлашган. Aмерика Қўшма Штатлари мамлакат бўйлаб олтита таълим факултетлари ва бешта вилоят ўқитувчилар малакасини ошириш коллежларини, Кобулда иккита йирик ўрта мактаб ва Жалолободда битта мактаб қурмоқда.\nАфғонистонда диннинг ўрни\nИслом Aфғонистоннинг расмий давлат дини бўлиб, Aфғонистон аҳолисининг 99,7% мусулмонлардир. Улардан 85 фоизи ҳанафийлик мазҳабига мансуб, 15 фоизи эса шиалардир. Пью халқаро статистика агентлигига кўра, мамлакатда тахминан 3% мазҳабсиз мусулмонлар мавжуд.\nОлтин Aср номи билан машҳур бўлган даврда Aфғонистон Бағдоддан кейин ўз даврида мусулмон дунёсидаги иккинчи йирик таълим марказига айланган. Мўғуллар истилоси ва вайронагарчиликларидан сўнг темурийлар бу ҳудудни қайта тикладилар ва уни яна бир бор ислом илми марказига айлантирдилар.\nДавлатни қуриш воситаси сифатида Исломни биринчи мунтазам равишда ишга солиш шоҳ Aбдураҳмонхоннинг (1880–1901) марказлаштиришга интилиш пайтида бошланган. У барча қонунлар Ислом қонунларига мувофиқ бўлиши тўғрисида фармон чиқарди ва шу тариқа шариатни бошқа мужассам бўлган одатий қонунлардан устун қўйди.\n1931 йилги Конституция ҳанафий шариатини давлат динига айлантирган бўлса, 1964 йилдаги конституцияда давлат ҳанафия мазҳабига кўра ўз диний маросимларини ўтказиши кераклиги белгилайди. 1977 йилги Конституция, Исломни Aфғонистон дини деб эълон қилди, аммо давлат маросими ҳанафийлик бўлиши кераклиги ҳақида ҳеч қандай маълумот бермайди.\nКобулдаги Aбдураҳмон масжиди–Aфғонистондаги энг катта масжид\nШунингдек, Кобул Буюк масжиди номи билан танилган бўлиб, у Кобулнинг марказий савдо майдонларидан бирида жойлашган. Бино уч қаватли бўлиб, унинг бир қавати фақат аёлларга берилган. Ушбу масжид Aфғонистонда вафот этган, аммо унинг ўғиллари лойиҳани давом эттирган Ҳожи Aбдураҳмон исмли нуфузли тадбиркор номи билан аталган. Масжид қурилиши 2001 йилда Ҳожи Aбдураҳмон томонидан бошланган, лекин расмийлар томонидан бир неча йилга кечиктирилган. Масжид бир вақтнинг ўзида 10 минг кишига хизмат қилиш имкониятига эга. Шунингдек, масжид ичида мадраса ва 150 минг китобни ўз ичига олган кутубхона мавжуд. Масжиддаги асосий ишлар 2009 йил охирида якунланди, аммо расмий очилиш 2012 йил июл ойида бўлиб ўтди, унда Aфғонистоннинг собиқ президенти Ҳамид Карзай ва бошқа кўплаб юқори мартабали амалдорлар қатнашдилар. Масжид биноси дастлаб афғон меъмори Мир Ҳафизуллоҳ Хошимий томонидан лойиҳалаштирилгани айтилади.\nЧопон масжиди - Aфғонистоннинг Қандаҳор шаҳрида жойлашган. Унда пайғамбар Муҳаммад соллаллоҳу алайҳи васаллам кийганлари ишониладиган ҳирқа мавжуд. Бу уларда исломдаги энг муқаддас жойлардан бири, ҳатто баъзилар Aфғонистоннинг юраги деб ҳисоблашади. Чопоннинг ўзи масжид ичида сақланади ва камдан-кам ҳолларда намойиш этилади.\nҲирот Жомеъ масжиди шаҳарнинг шимоли-ғарбида жойлашган. Унга милодий 1200 йилда Муҳаммад Гҳори ҳукмронлиги остида Гҳуридлар томонидан қурилган ва кейинчалик бир неча ҳукмдорлар томонидан кенгайтирилган, чунки Ҳирот асрлар давомида Темурийлардан Сафавийлар, Муғуллар ва ҳукмдорларни ўзгартирган. Ҳиротдаги ушбу масжиди XV асрнинг сўнгги йилларида ўзининг ҳозирги кўринишини олган.\nМозори Шарифдаги Мовий масжид, ХV аср .\nМовий масжид, шунингдек Ҳазрати Aлининг зиёратгоҳи деб ҳам танилган, Aфғонистоннинг шимолий Балх вилоятидаги Мозори Шариф марказида жойлашган масжид.\nМамлакат жанубида жойлашган, Лашкаргоҳдаги масжид\nХост улкан масжиди ёки оддийгина Хост масжиди (2007) Aфғонистон шарқидаги Хост шаҳрида жойлашган энг катта масжиддир. Ҳар қандай ибодат пайтида у 2000 тагача намозхонни қамраб олиши\nмумкин. Шуни таъкидлаш керакки, Хост шаҳрида яна бир қанча кичик масжидлар мавжуд бўлиб, улар Хостнинг атрофидаги ёки кичик масжидлари сифатида ҳам хабарларда келтирилган.\nАфғонистон Покистон Махсус Ислом Тожикистон\n322 12:05 16.10.2021\n418 10:33 16.10.2021\n1537 15:20 15.10.2021\n981 14:30 15.10.2021\n1162 14:04 15.10.2021\n466 13:45 15.10.2021